Herribusa doan izango da bihar hasiko den Mugikortasun Astean zehar — Berbia\nHerribusa doan izango da bihar hasiko den Mugikortasun Astean zehar\nBirzikleta azoka 10:00tatik 13:00tara egingo da bihar\nMugikortasun jasangarriaren aldeko aldarria egiten da urtero ospatzen diren Mugikortasun Astean. Europa mailako ekimenarekin bat eginda antolatu du udalak bihartik hilaren 22ra arte luzatuko den ekintza egitasmoa. Bidaiarien garraio zerbitzu publikoaren aldeko keinua eginez Herribusa doan izango da aste osoan zehar, bihar bertan hasita.\nBirzikleta azoka egingo da bihar baita ere. Astean herritarrek eramandako materiala salgai jarriko da. Haur eta helduen bizikletak, patineteak, alforjak eta bestelako osagarriak jaso dira. Guztiak ikusgai eta salgai jarriko dira bihar goizean plazako frontoian, 10:00tatik 13:00tara. Euria egiten balu plazako arkupetan, lehengo poltseria ingurura aldatuko da.\nMugikotasun Astea hurrengo ostiralean, hilaren 22an amaituko da Autorik Gabeko Eguna ospatuz. Pasa den astean aurreratu bezala, 6:00tatik 21:00tara autoek ezingo dute herrigunetik ibili. Unibertsitate etorbidea itxi egingo da Aita Madina kalearen sarrera paretik Maiatza lehena plaza bitartean. Goizean lanera edo eskolara bizikletan doazenei gainera, gosaria eskainiko zaie Txaketuaneko bidegurutze inguruan.


Weekly Inhouse Progress Report Archives - Vedic Planetariumeko tenplua\nMezuak etiketatuta "Asteko barruko aurrerapen txostena"\nTOVP Arkitektura Sailaren Txostena - Momentua jasotzen\nlr., iraila 04, 2021 arabera Vilasini Devi Dasi\nAurrerapauso handia eman da Eskailera Dorreetan - kanpoaldea eta barrualdea - diseinuan eta exekuzioan. Eskailera Dorreekin lotutako argiztapena, estaldura, apaingarriak, jalisak eta abar bezalako diziplina askorekin harrapatu dira sakoneko elementuak. Eraikuntza osatzen joan ahala, marrazkiak sintonizatzen dira\nUrtean argitaratua Arkitektura Saileko Txostenak\nEtiketa: Asteroko Inhouse Aurrerapen Txostena\nPankajanghri Prabhu TOVP Arkitektura Saileko Memoria\nig., ekaina 27, 2021 arabera Vilasini Devi Dasi\nArima berezi bat goraipatzeko une egokia "beti" da. Hilabete baino gehiago igaro da gure Pankajanghri prabhu maiteak planeta hau utzi zuela. TOVP-ri buruzko bere oroitzapenak eta ekarpenak betiko gure bihotzetan eta eraikin enblematiko honen hormetan grabatuak daude. Diseinuko TOVP taldeko kideak eta\nTOVP - Tenpluen diseinuari buruzko galderen erantzunak\nal., ekaina 07, 2021 arabera Sunanda Das\nYouTuben nahiko birala bihurtu zen TOVP bideo berrian, A Look Inside the Complected Temple of the Vedic Planetarium izenekoa, zenbait iruzkin egin ziren tenpluaren diseinuak meskita itxura zuela edo Europako edo Mendebaldeko itxura zuela. Katedrala edo eliza, Vedikoa azpimarratu beharrean.\nTOVP Arkitektura Sailaren txostena - Orain eta datozenak\nlr., 2021eko martxoa 20 arabera Vilasini Devi Dasi\nOraingo eta Etorkizuneko Obrak: 2021eko urtarrila - otsaila, gaur egun Arkitektura Sailean egindako lanak jasotzen ari ginela, soluzio zoragarria aurkitu dugu eraikinaren sarreran dagoen eskailera handiko eskailerak handitzeko. Errodadura tamaina oso erosoa da gaur egun devotatuen urratsei begira. Laster ezarriko dugu\nTOVP Arkitektura Saila 2020 Txostena\nar., urtarrilaren 26, 2021 arabera Vilasini Devi Dasi\nZulatzeko makinen, mailuen eta kaniken hotsak. Hormigoi heze usainak eta harri ebakitzaileen hautsak. Aldamioen eta kasko okupatuen ikuspegiak inurrien mugimendua bezalakoa da kupula urdinen artean. Guztiak ez du etenik. Antolatu ... planifikatu ... eta gero exekutatu. Ongi planifikatutako lana egindako lanaren erdia da! Arteko aldea\nTOVP Arkitektura Sailaren Txostena, 2020ko urria - Sabaiko Planak\naz., azaroa 04, 2020 arabera Vilasini Devi Dasi\nAzken hilabeteetan aurrerapauso handia eman dugu Sabaiko Diseinuen marrazkietan eta xehetasunetan - espazio bolumen erraldoi horren faktore bateratzailea. Material askotariko ezkontza batean landutako xehetasunekin, narrazio artistiko interesgarria sortzen du. Aterpe estetiko honen barruan, ezin konta ahala zerbitzu daude. Artea nahastuz\nUrtean argitaratua Arkitektura Saileko Txostenak, Artea, Arkitektura eta Diseinua\nTOVP Architecture Dept Report, 2020ko abuztua - Nrsimhadeva Wing Progress\nog., iraila 24, 2020 arabera Vilasini Devi Dasi\nBhakti prozesuak bizitzari buruz asko irakasten digu ... bidaia helburua bezain garrantzitsua da. Orain gustatuko litzaiguke proiektuarekin ez ezik gure barne hazkundearekin lagundu duten "istorioa", "prozesua" eta "bidaia" partekatzea. Egin klik hemen zure arakatzailean ikusteko edo kopia bat deskargatzeko\nTOVP Arkitektura Sailaren Txostena, 2020ko uztaila - In the Making\nal., abuztua 24, 2020 arabera Vilasini Devi Dasi\n'Blokeatu' - pandemia honetan zehar begiratzen duen lehen izenlaguna da. Hala ere, hori ezin izan da gure Acharya sortzaile maitearen amets proiektuaren erantzuna izan. Erronka garai honetako egun guztiak aprobetxatu dira Arkitektoen mahaietan eraikuntzarako prestakuntza bikaina izan dadin. Eraikuntzaren aurreko ariketa erabakigarria da\nEtiketa: stapathi, Asteroko Inhouse Aurrerapen Txostena\nTOVP Arkitektura Sailaren Txostena - Ekaina, 2020 Making Things Happen\nar., uztaila 07, 2020 arabera Vilasini Devi Dasi\nPozik gaude, blokeatzeak ez dituelako taldearen animoak kikildu. 'Jainkoak beren etxeetara eramatea' da leloa. Hemengo ekarpen indibidualak eta kolektiboak jasotzea. Pandemiak iraun duen bitartean, taldea bere lanik onena egiten ari da "hori gauzatzeko". Egin klik hemen ikusteko\nEtiketa: barrualdea, Asteroko Inhouse Aurrerapen Txostena


pipieneako begia: Indiar intermitentziak 3.0\nintermitencias de brindavino\nIndiar intermitentziak 3.0\nBidean: turista hasiberriaren bidesaria\nGabonei ihes egin nahian dabil ene Brain Pocket-a. Argazki, bideo eta koaderno berdeko apunteetan murgilduta dabil azken egunotan, bideari lotutako bizipenak ordenatuz.\nLan horren emaitzak jasoko ditu indiar intermitentzien 3. kapitulu honek. Hurrengo mezuetan zehar, Indiako bideetan murgilduko gara, bere garraio sistema anitza ezagutuz. Autoricksaw, bus eta trenbideko lehioetatik burua azalduko dugu, azpikontinenteko jendea eta paisaiak dastatzearren.\nEta bidea hasteko, Indian esnatu ginen lehen egunera gonbidatu nahi zaituztet, orduan ordaindu baikenuen turista hasiberri orori dagokion bidesaria.\nGure lehen gau indiarra Delhiko Pahargang auzo zaratatsuan pasatzea erabaki genuen, tren geltokitik metro gutxira zegoelako. Biharamunean, gosaldu ostean, Main Bazar kalea osorik zeharkatu genuen, Delhi Zaharreko geltokiari lehen ikusia emateko.\nPahargang-etik atera ginanean, plaza erraldoi baten beste aldean, tren geltokiaren eraikina ikusi genuen. Haruntz jo genuen, beraz, jende eta autoricksaw andana hala edo nola saihesten saiatzen ginan bitartean. Bide erdia eginda generamala, zalantzan hasi ginen, ez baikenekien non demontre zegoen txartelak erreserbatzeko bulegoa. Horra hor gure lehenbiziko akatsa.\nHorretan genbilela, pertsona bat guregana korrika batean zetorrela ikusi genuen. Hogei bat urteko gaztea zen eta berehala hasi zitzaigun ingelesez hitz egiten.\n-Baina, nora zoazte? Trenerako txartelik nahi? Ba bide okerrean zoazte, lagunok... Atzerritarrentzako bulegoa lekuz aldatu berri dute. Erakutsi planoa eta esango dizuet non dagoen orain; ea, ikus dezagun, gu hemen gaude... eta bulegoa beste leku honetan. Autoricksaw-a hartu beharko dozue.\nGazte atsegin hark ez zion instant bakar batean ere hitz egiteari utzi. Jario etengabeak zeharo zorabiaturik utzi gintuen. Hitzik esan gabe, mantso-mantso, berak agindutako autoricksaw-era igo ginen. Agurtu aurretik, azken gomendioa luzatu zigun, bere hitzak irriño batekin laguntzen zuen bitartean.\n-Etzazue 10 rupia baino gehiago ordaindu ibilbidearengatik.\nHandik hamar minutura, Autoricksaw-ak bulego txiki baten aurrean utzi gintuen. Adostutako hamar rupiak ordaindu ondoren, bulegora sartu ginan. Han esan zigutenak, bertan behera bota zuen aldez aurretik prestatuta geneukan bidai-orria.\n-Egun on. Iparraldera doazen trenei buruzko argibide bila gatoz. Manali, Simla, Dehra Dun..., berdin zaigu, baina ezinbestekoa da trena lehenbaitlehen izatea.\n-Iparraldera trenez? Hori guztiz ezinezkoa da. Trenbideak moztuta daude montzoia amaitu bitartean.\n-Baina montzoia urrian amaitzen da...\n-Hala da. Beste leku bat aukeratu beharko dozue. Dena den, beste lekuetara joateko ere oso zaila izango da tren bat lortzea, eserleku eta litera gehienak okupatuta daude, abuztuaren erdi aldera arte gutxienez...\n-Eta zer egin dezakegu ba?\n-Rajastan ezagutzen al dozue? Leku miresgarria da.\n-Ba, bai. Lonely Planet-en ezer irakurri dut, baina...\n-Eskaintza oso erakargarriak ditugu Rajastan-dik zehar bidaiatzeko. Trenik ez dagoenez, aukera hoberena taxiarena dela deritzot.\n-Taxia? Ez al da garestiegia izango?\n-Ez eta gutxiagorik ere. Pertsona bakoitzeko, 300 $-engatik 10 egun pasa ditzakezue. Taxi gidariak hotelen parean utziko zaituzte eta, hori gutxi bada, maletegian nahi adina garagardo izango dozue eskura, frexko-frexkoa.\n-Beraz, 600 $, hamar egunengatik?\n-Hala da. Kontutan hartu, gidariak ere lo egiteko lekua behar duela, eta horrek ere dirua balio duela...\n-Ez dakit ba, pentsatuko dugu.\nPajargang ingurura bueltatzeko, autoricklsaw-a hartu genuen berriro. Motoziklora igo aurretik, salneurria adosteko tratuari ekin genion.\n-Zenbat? -galdetu zuen Lutxianok\n-30? Hori lapurreta da. Tori zazu 10.\nGidariak ez zuen muskulu bat ere mugitu.\n-Ez dizut 10 baino gehiago ordainduko.\nAzeleragailuaren hotsa eta dioxidoa gure biriketan.\nBigarren autoricksaw-a geldiarazi genuen, baita erantzun berbera jaso ere. Berdin hirugarrenean. Eta laugarrenean.\nAdela eta biok elkar begiratu genuen. Orduantxe jabetu ginan, tren geltokiko 'gazte atsegin' hark sartu zigun ziriaz. Autoricksawaren salneurria, txartel bulegoaren lekualdatzea..., erabat susmagarria zen hura guztia.\nHandik bi egunera, geltokira bueltatu ginen. Bigarren saio hartan ez zigun inork asaldatu. Atzerritarrentzako bulegoa aixe aurkitu genuen, bai eta behar genituen tiketak eskuratu ere. Baina horri buruz beste mezu batean ariko naiz, trenari eskainiko diodan horretan (3.3), alegia; bitartean, posteskriptum-arekin agurtzen zaituztet.\nPosteskriptum-a: Aste pare bat geroago, Jaisalmer-en, bikote bilbotar batekin egin genuen topo. Delhiko geltoki zaharrera txartelak erostera joan zirenean, guri sartu ziguten ziri berberarekin engainatu zituzten. Hau da, 'gazte atsegin' batek salmenta-bulego itxita zegoela esan, eta agentzia pribatu batera bidali zien. Han ere, azaldu zieten azaroaren 13ra arte trenik ez zegoela, eta Rajastandik bidaiatzeko aukera bakarra, beraz, taxia alokatzea zela.\nBaina zoritxarrez, bilbotar haiei, ez eta bidaian zehar ezagutu genituen beste turista gaixoei ere, ez zitzaien burutik pasa geltokiari bigarren bisitatxoa egitea.\nHamar egun ibili ziran, beraz, Rajastango eremu lehorrak taxiaren lehiotik ezagutzen, gidariak komisioa zeukan hotelak bisitatuz eta, -a ze luxoa!- maletegiko garagardo frexkoa dastatzen.\nnor: Lutxiano Brindavino . noiz: luni, decembrie 25, 2006\nIndiar Intermitentziak 3.1.1\nIndiar Intermitentziak 1.1\nIndiar intermitentziak 2.4\nBeno von Archimboldi


2011ko lehen hiruhilekoan esportazioen prezio unitarioak %7,7 igo ziren urte arteko tasan\nHomeGaiakKanpo-merkataritzaren unitate balioaren indizeak-UBIPrentsa Oharrak 2011ko lehen hiruhilekoan...\nEuskal AEko kanpo-merkataritzako prezioen indizea (BUI) 2011ko 1. hiruhilekoa\nInportazioetan prezioen igoera handiagoa izan zen, %19,2\n2011ko lehen hiruhilekoan Euskal AEko bai esportazioen, bai inportazioen prezio unitarioak, Balio Unitarioaren Indizeetan eta urte arteko tasetan neurtuak, igo egin dira, Eustaten datuen arabera. Inportazioetan gehiago igo da (%19,2) esportazioetan (%7,7) baino.\nAurreko hiruhilekoaren aldean inportazio prezio unitarioen igoera (%7,5) handiagoa izan da, baita ere, esportazioena (%1,7) baino.\nHelburu ekonomikoaren araberako sailkapenari begiratuz gero, Euskal AEko esportazio prezioaren urte arteko tasa-igoerak: Kontsumoko ondasunetarako %14,2 eta Bitarteko ondasunetarako, %8,6. Kapital ondasunek %2,2ko jaitsiera izan dute.\nEuskal AEko inportazio-prezioen urte arteko tasetan jaitsiera dago Kapital ondasunetan, %7,4. Beste bi ondasun-motek igoerak dauzkate tasetan: %22,8 Bitarteko ondasunek eta %2,8 Kontsumoko ondasunek.\nGure ondasunak esportatzen diren eremu geografikoak aintzat hartuz, lehen hiruhileko honetako esportazio prezio unitarioak, lehengo urteko hiruhileko beraren aldean, handiagoak izan dira eremu guztietan. Igoera apalenak 27-EBn eta Euro-eremuan, %5,9 bietan. ELGEn %6,3 eta Munduko gainerakora bideratutako esportazioetan %10,9.\nInportazioetan prezio-hazkundea handiagoa izan da eremu guztietan; Munduko gainerakoa (%24,3) eta ELGE (%14,5) nabarmentzen dira.\nAurreko hiruhilekoaren aldean, esportazio-tasak positiboak izan dira eremu geografiko guztietan, Munduko gainerakorakoak nabarmen (%5,0). Gainerako eremuetan, prezio igoerak Euro-eremuko %0,3 eta 27-EBko %0,9 artean dira.\nInportazioetan, unitate-balioaren indizeen tasa-hazkundeak orokorrak dira eta handiagoak esportazioetarakoak baino. ELGE (%6,2) eta Gainerako estatuak (%9,9) dira gehien igotzen direnak. Euro-eremuan (%2,2) eta 27-EBn (%2,9) apalagoak dira igoerak.\nEuskal Estatistika-Erakundea / Instituto Vasco de Estadística Donostia-San Sebastián kalea, 1 01010 Vitoria-Gasteiz Tel.: +34-945-01 75 00 Faxa: +34-945-01 75 01 Helbide elektronikoa: eustat@eustat.eus Harremanetarako pertsona: Patxi Garrido Tel.:+34-945-01 75 13 Faxa:+34-945-01 75 01 Euskal AEko kanpo-merkataritzako prezioen indizea (BUI). Prentsa-ohar gehiago Euskal AEko kanpo-merkataritzako prezioen indizea (BUI). Datu-bankua


Txinako Display Cooler fabrikatzaileak eta hornitzaileak - JIAHAO APPLIANCE\nHasiera > Produktuak > Pantaila freskoa\nPantaila freskoa Fabrikatzaileak\nPantaila-hozgailuen tamaina trinko desberdinak eskaintzen ditugu, 20 eta 328 litro bitartekoak. Gure pantaila hozkailua denda, taberna, jatetxe eta hoteletan eta abarretan edariak erakusteko eta sustatzeko bereziki diseinatuta dago. Pantaila hozkailu guztiak kolore anitzeko aukerarekin eskuragarri daude, publizitate-pantaila argia gainean, behar izanez gero, zure sustapen-markarako.\nNingbo Jiahao pantaila freskoen serieak ezin hobeto konbinatzen ditu diseinu berritzailea eta kalitate sistema egonkorra. Erabiltzaileei diseinua frogatzea, OEM pertsonalizazioa, LOGO inprimatzea eta beste zerbitzu batzuk eskaintzen dizkie, baina bezeroei LOGOA sustatzeko hainbat aukera eskaintzen dizkie. Produktu zehatz, egonkor eta fidagarriek promozio efektu handiagoak ekartzen dizkiete erabiltzaileei.\nDisplay Cooler-en ezaugarri nagusiak\nTxinako gure fabrikan egindako Pantaila freskoa berriena dugu gure bezeroek aukera dezaten, prezio merkeekin pertsonalizatu daitekeena. JIAHAO APPLIANCE Pantaila freskoa-ren marka bat da, Txinako Pantaila freskoa fabrikatzaile eta hornitzaile ospetsuetako bat bezala ezagutzen dena. Produktu dotoreak eta dotoreak ez ezik, prezioen zerrenda eta aurrekontua ere eskain ditzakegu. Horrez gain, mota askotako produktuak ditugu stockean prezio baxuan erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!


“ETXEKO BIDEA” HARTU DUTE | Zuialde Herri Informazioa\n“ETXEKO BIDEA” HARTU DUTE\nProzesuaren baitan «etxeko bidea» hartu dutela adierazi dute iheslariek\nAzaroaren 10erako Herrirak antolatutako manifestazioaren harira, Iheslari Politikoen Kolektiboak agerraldia egin zuen atzo, Azkainen.\nMobilizazioarekin bat eginda, «presoak eta iheslariak dauden artean normaltasunik ez dela izango» nabarmendu zuten, prozesu politikoa aitzinarazteko beren inplikazioa agertuta.\nBelaunaldi desberdinetako hirurogei bat iheslari politikok agerraldi publikoa egin zuten atzo, Azkainen, datorren larunbatean Baionan izango den manifestazioaren karietara.\nEuskaraz irakurri zuten adierazpenean, «munduan barreiaturik eta egoera ezberdinetan bizi garen Iheslari Politikoen Kolektiboko kideek Euskal Herrian hasitako aro berriarekin eta horretan bideratu beharreko gatazkaren konponbidearekin» konpromiso irmoa erakutsi nahi izan zuten, lehenik eta behin.\nKolektiboaren aburuz, bi dira egungo erronkak: «Batetik, nazio aitortza eta erabakitzeko eskubidea ekarriko dituen prozesu politikoan barrena egitea eta, bestetik, gatazkaren ondorio gordinenak behin betiko gainditzea».\nBatean zein bestean, «gakoa herri protagonismoa» dela nabarmenduta, beren ekarpena egiteko «gogoarekin» datozela adierazi zuten; hau da, «euskal herritar gisa prozesu politikoan parte hartzeko eta erbestea behin betiko desager dadin bidea egiteko asmo sendoarekin».\nAzkenaldian Euskal Herrian sortutako aukerak direla medio, etorkizunari, «baita etorkizun hurbilari ere», itxaropenez begiratzen diotela esan zuten.\nMoncloako Estatutuarekin eta Nafarroako Foru Hobekuntzarekin «inposizioan eta asimilazioan oinarritutako Estatu espainoleko proiektu politikoak porrot» egin izana, ezker abertzaletik harago egiaztatu den ondorioa dela diote. Halaber, Ipar Euskal Herrian aitortza ezaren aitzinean, berezko erakundetzearen aldarriak lortutako «adostasun oso zabala» ere «herri gogoaren» islatzat jo zuten.\n«Euskal askapen prozesua honaino ekarri izana, garaipen politiko» itzela dela uste du kolektiboak. Alta, bi estatuak «gatazka historikoari modu egokian eta demokratikoan aterabidea emateko» gauza ez direla azpimarratu dute, «beren proiektua inposatzeko errepresioa eta indarkeria sistematikoa» erabiltzen baitute. «Garai berriak izanagatik, zigor eta mendeku makineria bere horretan mantentzen dute», gaineratu zuten.\nErrepresioa gorabehera, «azken boladan eta eremu ezberdinetan giharra» badagoela ikusten dute eta «prozesuari independentziarantz irismen estrategikoa emateko indar metaketa» gauzatzen ari dela egiaztatu dute.\nAdibiderako, berrikitan Gasteizko Legebiltzarrerako izandako bozak aipatu zituzten. «Ezker abertzalearen lanari esker» ilegalizazioaren zikloari amaiera ematea lortu dela diote, nahiz eta hauteskunde horiek ez diren egoera erabat «normalizatuan» gauzatu. «Hala balitz, gu ez ginateke gaur hemen izango», erantsi zuten.\nPuntu horretan, argi utzi zuten «euskal errepresaliatuen egoera aldatzearekin» pertsona batzuen «egoera bidegabeari erantzuteaz gainera, prozesu demokratiko osoaren behar bezalako garapenari ere mesede egingo» zaiola.\nHorregatik uste dute, hain zuzen ere, «bakearen kontrako indarrek gogor atxikitzen» dutela ziegetako giltza, «bake justu eta demokratiko baten beldur direlako». «Gatazkaren ondorioei aterabidea oztopatuz», ezker abertzaleak abiarazitako apustu politikoa «hortxe ito» nahi dutelakoan daude.\nAlta, iheslariek argi utzi zuten ez dutela «inongo blokeorik ontzat emango. Ez gara horretara ohituko. Gure egoera ez ezik, gure herriaren geroa ere baitago jokoan».\n«Zapalketak sortutako gatazkaren ondorio» diren heinean, jakin badakite, «gatazkari konponbide justua emateak bermatuko duela haren ondorioak gainditzea».\n«Halere -nabarmendu zuten- horrek ez du esan nahi konponbide oso-osoa iritsi bitartean ekimenik egingo ez dugunik». Norabide horretan, «blokeoa ez egonkortzeko eta sortutako baldintzak askatzeko», lanean murgiltzeko beharra -«baita iheslariok ere»- azpimarratu zuten.\nHala, prozesu demokratikoaren baitan eta «gatazkaren ondorioak gainditze aldera, urrats are ausartagoak egiteko prest» daudela iragarri zuten, izan estatuekin adostuta «Aieteko Adierazpeneko bigarren puntuan nazioarteko pertsona ospetsuek zehaztu moduan, edo aldebakartasunetik». Jabetuta daude, betiere, «herriaren hauspoak eramango» dituela sorterrira.\nAdierazpena burutzeko, errefuxiatuek «etxeko bidea hartua» dutela esan zuten, beren kolektiboaren barnean «errealitate arras ezberdinak» dauden arren.\nBeren lehentasun behinena «urrun daudenak edo babesa behar dutenak» izango direla ziurtatu zuten: «Duintasunez bizitzea dugu gutxieneko oinarria denontzat, iheslari garen bitartean eta baita iheslari izateari utziko diogunean ere».\nEuskal Herriko gainerako herritarrekin batera, «bizitzera, aske izatera eta irabaztera» doazela irmoki iragarriz amaitu zuten beren adierazpena.\nAURORE MARTIN ASKATU!


Argaldu egin behar du katuak? Errezeta gehiago da anoa txikietan | Consumer\nArgaldu egin behar du katuak? Errezeta gehiago da anoa txikietan\nEgunean zehar gehien jaten dituzten katuek, baina egunean zehar banatutako errazio txikiagoetan, errazago egiten dute argaltzea, adituek azaltzen dute\nObesitatea ez da pertsonen arazo esklusiboa. Hiriko hamar katutik ia seik gehiegizko pisua dute. Baina, nola lortu felidoak gehiago irenstea eta patologia arriskutsuak prebenitzea, hala nola diabetesa edo bihotzeko gaixotasunak? Toalla bota aurretik, komeni da errezeta hau probatzea, artikuluan azaltzen dena: katuari otordu gehiago baina errazio txikiagoetan banatuta, adituek azaltzen dute. Arrakastarako beste osagai bat? Gehiegizko pisua duen maskotak ur gehiago edan dezan lortzea.\nArgaldu egin behar du katuak? Probatu otordu gehiago errazio gehiagotan\nArgaldu behar duten katuek otordu gehiago hartu behar dituzte zati txikietan banatuta\nGehiegizko pisua ez da pertsonena soilik. Katuek ere gizentasuna dute: hiri-felidoen %58k uste baino gehiago pisatzen dute, etxeko animalien obesitatea prebenitzeko elkartearen ikerketa batek erakusten duenez. Katilu horiek arrisku handiagoa dute diabetesa, artrosia eta bihotz-hodietako gaixotasunak izateko.\nGizakiengan gertatzen den bezala, gehiegizko pisua elikagai gehiegi kontsumitzearekin edo ikaskide lagunentzat jarduera fisiko egokirik ez izatearekin lotuta dago. Hala ere, pertsonetan bezala, arriskutsuak diren kiloak felido gehiagotan jaisteko saiakerek porrot egiten dute maiz. Zer egin orduan ez botatzeko?\nArgaldu behar duten katuentzako errezeta\nKatuak bere pisu idealera iristeko errezeta, osagai hauek izan ditzake: janari gehiago baina anoa txikiagoetan banatuta. “Felidoak osasuntsu egoteko behar duen janaria ezagutzea da asmoa, baina katuari elikagai hori eskaintzea, egunean zehar errazio ugariago eta txikiagoetan”, Illinoisko Unibertsitateko Kelly Swansson albaitariak azaldu du, eta horrek ikerketa zabala egin du felinaren elikadurari buruz.\nAnoa txikiagoak jaten dituen katua aktiboagoa izango da, eta horrek ere kalorien gastua errazten du\nSoberan dauden kiloak galtzen laguntzeko errezeta, beraz, ez da asko aldatzen pertsonen gomendioen arabera: egunean zehar janaria zati txikietan banatzea. Kalkulu honetan, albaitaria ezinbesteko aliatua da. “Kontua da felidoak hartzen duen energia zerbait gutxiago izatea kontsumitzen duena baino”, bera dator Patricia González katuetan aditua den doktoreak.\nEkuazioa, ordea, errazagoa da praktikan praktikan baino, batez ere gehiegizko pisu-arazoak dituen lagun iletsuak beste katu batzuekin partekatzen duenean. Baina espezialistek ez dute gogotik animatzen, eta beste osagai batzuk gehitzen dituzte hori lortzeko.\nPisua galdu behar duten katuentzako ura\nIrudia: Dan Perry\nUr ugari hartzeak ere laguntzen die felidoak jaten, osasungarriak ez diren kiloak askatzen. Alde horretatik, komeni da katuentzako iturri elektrikoak izatea, etxean banatutako ur freskoa duten kuoak eta elikagaiak light janari hezearekin osatzea.\n“Zaila dirudi felido batek bere osasuna zaintzeko behar dituen kiloak galtzea; baina bi estrategia horiek -janaria banatzea eta likido gehiago hartzea – pisu handiko katua zaintzen duten pertsonei lagunduko dieten ideia errazak dira”, erantsi du Swansonek. Ikerketaren emaitzak Journal of Animal Science zientzia-aldizkarian argitaratu dira.\nJanarien errazio kopurua handitzeko beste ondorio positibo bat da felidoen jarduera fisikoa handitu egiten dela, eta, ondorioz, baita kaloria-gastua ere. “Katuek berehala ikasten dute zein diren beren bazkaltzeko ordutegiak, eta egiaztatuta dago aktiboago daudela bazkaltzeko unea hurbiltzen dela dakitenean, argaltzen ere lagunduko dien jarduera bat”, esan du aditu honek.\ngatos con sobrepeso-eu gatos gordos-eu gatos obesos-eu katuen osasuna katuentzako elikagaiak katuentzako janariak


Euskara Ari Du ekimena martxan da berriro ere! – Euskara ari du\n2021-04-28 2021-05-26 euskaraaridu\nEuskara Ari Du ekimena martxan da berriro ere!\nDobera Euskara Elkarteak bultzatuta, martxan da, berriz ere, Euskara Ari Du ekimena! Martxo hasieran hasi zen hernaniarren hizkuntza-ohiturak aldatzeko xedea duen egitasmoa berriro ere lanean.\nArrakasta handia izan zuen Euskaraldiak, entitate ugarik eman baitzuten izena ariketa sozialean eta oraingo honetan, indarrez ekin zaio ekimenaren hurrengo atalari. Gainera, Xabier Ezponda hernaniarra batu zaigu lantaldera, eta bera izango da dinamizatzaile berria.\nEkimenaren jomuga ez da inor euskeraz hitz egitera behartzea izango; alderantziz, hizkuntza ohiturak aldatzeko helburuz, lehenengo pausoak gogoa duten herritar horiekin ematea izango da bidea. Izan ere, gero, haiek izango baitira gainerakoei bultzada emango dietenak.\nHemendik aurrera, Hernaniko hainbat esparrutan izango gara; beraz, adi ibili!\nPrevious Txapa banaketarako ordutegia\nNext OSTIRALEAN IRITSIKO DA KUTXABIRA HERNANIRA


Bizitzak trantsituan | Gizartea | Berria\nAzken asteotan, nabarmen handitu da Donostiara eta Irunera heldutako migratzaileen kopurua; asko muga pasatzeko asmoz datoz, baina ez denak. Eskura dituzten aterpeek, ordea, ez dituzte haien beharrak asetzen, eta lan handia geratzen da boluntarioen gain.\nGoizeko zortzietan Gurutze Gorriaren aterpea uzten dutenetik, nolabait bete beharreko eguna hasten da migratzaileentzat. JON URBE / FOKU Tamaina handiagoan ikusi\n2018ko abuztuak 11 - Donostia\nOstegun goiza da Donostiako Zorroaga auzoan. Erretiratuak eta zakur jabeak ibili ohi diren pasealekuan behera, dozena bat gazte afrikar doaz, nagiak ateraz, erdi lo. Eguneroko moduan, 08:00etan utzi behar izan dute Gurutze Gorriaren aterpea, eta ezin dute hara itzuli 20:00ak arte. Azken asteotan Gipuzkoara ohi baino migratzaile gehiago heldu direlako zabaldu dute aterpea. «Trantsituan» daudenentzat da; gehienez ere bost egun gera daitezke han. Instalazioak oso oinarrizkoak dira: migratzaileek barruan ateratako argazkietan ikus daitezkeenez, ilaran jarritako ohatila batzuek dituzte ohe gisa, eta ez dago dutxarik.\nOstegun goiz honetan, hamahiru gaztek egin dute lo aterpean, guztiak gizonak, eta gehienak Saharaz hegoaldeko herrialdeetatik etorritakoak. Ia inork ez ditu oraindik 25 urte bete. Aterpearen kanpoaldean, Donostiako Harrera Sare Herritarreko boluntario bat dute zain: Anoetako kiroldegira jaitsiko dira harekin —Gurutze Gorriak akordioa egina du, bertako dutxak erabil ditzaten—, eta handik, sareak behin-behinean lortu duen lokal batera. Batzuek Gurutze Gorriaren logoa daukan plastikozko poltsa batean daramatzate bizitzeko dauzkaten objektu guztiak; asko ezer gabe dabiltza, eskuak patrikan sartuta. Batek sinaduraz jositako haur-motxila gorri bat darama bizkarretik zintzilik; umeren batek udalekutatik ekarria, antza. «Gauza gehienak jendeak emandakoak dira», azaldu du Nekane Barandiaran boluntarioak: «Bereziki gizonezkoen arropa, azpiko arropa eta motxilak behar ditugu, asko horrela iritsi baitira, soinean daramatenarekin».\nOrdea, denek ez dute ondo ulertzen donazioena. Zorroagatik behera doazela, auto bat geratu da bide bazterrean; barrutik, golf klub bateko poloz jantzitako gizon batek galdetu du ea aterpean utz ditzakeen migratzaileentzako ekarri dituen hiru poltsa. Barandiaranek azaldu dio Gurutze Gorriak ez dituela donazioak hartzen, eta hobe lukeela boluntarioen lokalera joan, Amarara. Gizonak, nabarmen gogaituta, aurrera jarraitu du, eta topatu duen lehen migratzaileari eman dio kargamentu osoa: mendiko motxila ajatu bat, Red Bull lataz beteriko eskuko poltsa bat eta Espainiako banderadun aterki bat.\nPoloduna «adar jotzaile neonazi bat» edo migratzaileen kontura ganbara husteko aprobetxatu duen norbait ote den jakin gabe, taldeak bideari ekin dio berriz. 09.00etarako, denak dutxatuta daude. Hortik aurrera, ordu luzeak hasten dira, boluntarioen lokalean bete ohi dituztenak. Oraintsu arte, Easo plazatik gertu izan dute toki bat: pare bat koltxoi puzgarri, wifia eta telebista dituzte bertan. Askok deskantsurako edo etxekoekin hitz egiteko erabiltzen dituzte Donostiako egunak: duela gutxi igaro dute Alborango itsasoa, eta Algecirasetik (Espainia) zuzenean ekarri dituzte Euskal Herrira. «Uste baino askoz gogorragoa izan da», kontatu du Camara Ibrahima 19 urteko ginearrak. Apirilean abiatu zen etxetik, eta lurrez egin zituen Marokorainoko 5.000 kilometroak: «Ahal nuenean autobusez, kaimoietan, edo bestela, oinez». Kontatu du etxean futbolari profesionala izateko akademia batean aritzen zela, eta Tunisiara heldutako adiskide baten atzetik ekin ziola bideari. «Han itxaron zidan, baina Afrikako taldeek ez dukate babeslerik, eta nik ez dut Tunisian jokatu nahi. Horregatik erabaki nuen Europara joatea».\nIbrahimak bi hilabete igaro zituen Aljerian lanean, baina ez zeukan nahiko dirurik itsasoa gurutzatzeko. «Prezio bera da denontzat: 2.000 euro». Gehienak sei edo zortzi laguneko zodiak txalupatan igaro dira Andaluziara. Han, Gurutze Gorriarenean egin behar dute geldialdia, haren zerbitzuak erabili ahal izateko. Erakundeak datu pertsonalak hartzen dizkie, eta atzerritartasun aginteei helarazten. Bisarik eta pasaporterik gabe datozenez, ia automatikoki egiten diete deportazio agindua. Ordutik aurrera, hilabete daukate aginduari helegitea jartzeko. Praktikan, horrek hilabete bat ematen die irtenbide bat topatzeko: estatutik atera, asiloa eskatu edo klandestinitatean geratzeko.\nIpar Euskal Herrira jarraituz gero, muga gurutzatu behar dute. Askok ez dute lortzen, Poliziak kontroletan harrapatu eta «mugan bertan» itzularazten dituelako; iaz, 451 pertsona kanporatu zituzten modu horretan Irungo mugan, helegitea jartzeko astirik eman gabe. Horregatik, migratzaileek gero eta bide konplikatuagoak asmatu behar dituzte kontrolei izkin egiteko. Bidaia osoan bezala, Gipuzkoan ere agertu dira egoerari etekina ateratzen diotenak: migratzaileen artean ahoz aho dabilenez, norbanako batzuek Hendaiarako «taxi zerbitzua» eskaintzen dute 150 euroan.\nGuztiek ez dute, ordea, iparralderantz jarraitu nahi. Abdulaye senegaldarrak, esaterako, Bilbon zeukan anaia duela zazpi urtetik: «Harekin elkartzeko abiatu nintzen duela urtebete, baina orain bera etxera itzuli da, ezkontzera: gure bideak gurutzatu egin dira, eta ez gara topatu». Orain ez daki noiz itzuliko den anaia Bilbora, baina bertan itxaron nahi dio. Wolof-Gaztelania hiztegi bat osatzen igarotzen ditu orduak. Esaldi erabilgarrien bilduma luze samar bat egina du dagoeneko: «zer moduz dago zure arreba txikia?», «zer moduz dago zure aita?» eta «zer moduz dago zure ama?» dira lehenbiziko hiru galderak. Euskarazko pare bat esapide ere ikasi ditu, eta bere burua zoriontzen du tarteka, euskaraz «oso ondo!» esanez.\nBertan geratu nahi dutenek SOS Arrazakeriako abokatuarekin izaten dute hitzordua lehenago edo beranduago. «Haien eskubide eta aukeren inguruan informatzen dituzte, gero beraiek erabaki dezaten zer egin», azaldu du Barandiaranek. Izan ere, migratzaileek iritzi aski desberdinak dauzkate asiloaren inguruan ere. Buba Sylvain kamerundarrak, esaterako, argi du eskatuko duela: «Pasaportea aurkezten badut, hiru hilabete dauzkat lana bilatzeko». Administrazioak gutxieneko epe hori behar du eskaera ebazteko, eta tarte horretan ezin da inor kanporatu. Asiloa ez ematea erabakitzen badu, ordea, migratzailea salduta geratzen da. Sylvaini berdin zaio, baikor dago: «Dubain bi urtez egin nuen lan. Elikagaiak manipulatzeko titulua atera nuen; supermerkatu batean lan egin dezaket hemen». Etxera dirua bidaltzea da haren kezka nagusia: «Azken urtebetean hiru senide galdu ditugu, eta orain aita eta anaia bakarrik geratzen dira». Euskal Herrian geratu nahi luke: «Donostia ondo dago, baina oso garestia da, eta ematen diguten laguntzaren menpe gaude erabat. Nire kabuz bizi nahi nuke».\nLuciano izenarekin aurkeztu den 21 urteko kamerundarra hango gatazkatik ihesi etorri da, eta horregatik aukera onak lituzke asiloa eskuratzeko. «Jaiotze agiria, unibertsitateko titulua... erre egin dizkidate», azaldu du. Hala ere, ez du babesa eskatuko: «Asiloa kartzela txiki bat bezalakoa da: ezin zara mugitu, eta beti hori duzu buruan. Gainera, ezin duzu etxera itzuli hamar urtean».\nPedro Egaña kaleko lokalean etengabe dabil norbait aurrera eta atzera. Hamabost emakumez osatutako boluntario taldea galtzak bete lan dabil, Whatsappeko taldea sutan, sortzen diren beharretarako irtenbideak inprobistauz: hagineko mina dutenekin dentistarenera joan, abokatuekin hitzorduak lotu, muga igaro nahi dutenei azalpen zehatzak eman... «Eta Irungo taldea okerrago dago», azaldu du Barandiaranek: «Han, mugatik itzuli direnak ere jasotzen dituzte».\nKomunikazioa ere ez da beti erraza izaten. Concha Imaz pentsioduna itzultzaile aritzen da maiz; hiztegi eta sakeleko telefono zahar batzuk eskuan dituela sartu da lokalera. «Gizarte laguntzaileen lehen promoziokoa naiz», azaldu du. Urte askoan aritu zen Irunen, Hego Euskal Herritik eta Espainiatik Europara lanera joan nahi zutenen emigrazio agiriak egiten: «Egun batzuetan, 70.000 pertsona izaten genituen mugan. 1969tik 1975era, estatu osotik hiru milioi eta erdi pertsona joan ziren Europara. Baina badirudi ahaztu egiten zaigula».\nTarteka, Parisera edo Tolosara (Okzitania) iritsi den migratzaileren baten mezua jasotzen dute. «Halakoetan, sentitzen dugu egiten dugunak zentzua daukala», dio Sara Pikabea boluntarioak. Gaurkoan, presio gehigarri bat ere badute eztabaidagai: lehenbiziko aldia da bi migratzailek Gurutze Gorriak emandako bost egunak agortu dituztena, eta ez dakite gauean bertan geratzen utziko ote dieten. Eguna pasatzeko lokal berriaz gain, larrialdietarako lo-tokia ere topatu behar dute, beraz. Euren arteko eztabaidan, sarri ateratzen da kexu bat: «Gu egiten ari garena instituzioek egin behar lukete». Udalaren Gizarte Larrialdietarako Udal Zerbitzua da alternatiba bat. Haren aterpea, ordea, kalean bizi direnek erabili ohi dute, «eta bestela ere beteta egoten da».\nOraingoz, behin bakarrik gonbidatu dituzte sareko kideak migratzaileen auzia koordinatzeko mahaira. Gurutze Gorria, Donostiako Udala, Gipuzkoako aldundia eta Eusko Jaurlaritza astean behin elkartzen dira mahai horretan. Boluntarioek hainbat eskaera zehatz egin dizkiete; besteak beste, iritsi berrientzako informazio gune bat jartzea geltokietan, aholkularitza juridikoa eskaintzea, 24 orduz egoteko toki bat eta aterpeko egonaldiak bost egun baino luzeagoak izatea.\nAzkenean, erabaki dute Antiguako Txantxarreka gaztetxea erabiltzea lokal gisa: «Hango gazteak laguntzeko prest agertu dira; lotarako lekua eta sukaldea dauzkate». Hala ere, iluntzean Zorroagako aterpera abiatu dira, epea gainditu duten bi gazteei sartzen utziko ote dieten galdetzera: «Baliabide hau ahalik eta gehien probestu behar dugu». Abdulaye hiztegigilea sartu eta hamar minutura atera da berriz: irribarrez, baietz dio buruarekin, Gurutze Gorriak geratzen utziko diola «mesede gisa». Migratzaile eta boluntarioek barrez eta besarkadaz ospatu dute garaipen txikia, bihar berriz lortu beharko dutela jakinik.\n«Ez da baliabiderik egokiena asti gehiago behar dutenentzat»


Gaiak – Des-adarve\nEZ-LEKU BIDEA DESBIDERATUZ\nMarc Augé antropologo frantziarrak 1993an Ez-lekua kategoria definitu zuen garrantzi nahikorik ez duten igarotze espazioak zeintzuk ez duten leku bezala izendatzeko garrantzia nahikorik.\nEspazio historiko edota erlazionatzen garen espazioen kontrara, Ez-lekua denborazko espazioa, zirkunstanziala bilakatzen da, pasatze espazioa, norabide ezezagun batera joateko zeharkatu beharreko atalasean. Ez-lekua izaerarik gabeko lekua bilakatzen da, nortasunik gabekoa, oroigarri zehaztugabea eta lausoa, memorian gordetako zalantzazko irudi baten antzera. Aireportutako terminalak, autobideak, hotel bateko logela…hoiek guztiak Ez-lekuen adibideak izan litezke.\nEspazioaren definizioa da II. Des-Adarve ediziorako proposatzen dena. Espazioa zerk egiten duen hausnartzeko proposamenak egitera gonbidatzen zaituztegu eta zeintzuk diren espazioaren dimentsioak, jarduerak asmatu eta lehiaketako lekuei erabilpen berriak aurkitzeko estrategiak asmatu eta ezezko-lekuak ez direla gogorarazteko, zeharkatzeaz gain ezagu ditzakegunak, jendearekin erlazionatzeko balioko dutenak, jarduerak egiteko aukerak ematen dutenak eta ez ohiko komunikazioak egiteko aukera emango digutenak.\nZer da espazioaren identitatea eraikitzen duena? Guk geuk egiten dugun erabilera, erabileraren arauak, nola lekutzen garen bertan, ze jarduera egiten ditugun, noiz eta zergatik? Bertan ezartzen diren botere erlazioak , lekuaren jabetza, lekua arautzea?Badira hartan ezartzen diren botere erlazioak, beraren jabetza, bere erregulazioa? Nola alda litzakete hauek?\nBere muga fisikoak dira? Bere formak definitzen dituzten materialeak, eraikita dauden modua, dimentsioak, eskala, definitzen duteneko materiala (mikroskopikoa, bihozbera,hiritarra, lurraldea edo paisaia)? Badira bere akaberen koloreak, bere azaleren ukimena, bere giroko soinua, bere usaina? Funtsezko paisaia, argitzen duen eguzkitako argia?\nBere balioa sinbolikoa da? Zer irudikatzen du lekuak pertsona bakoitzarentzat, zer sentsazio ekoizten dizkio honengatik pasatzen denean, zer ezagutzen du eta zer interpretatzen du honekiko? Zein da bere iragana, zein historia eta egunerokoa eta zein izan liteke etorkizuna?Ze esanahi dauka gizartean, ze balio islatzen ditu?\nDeialdi honen helburua espazioa nola eraikitzen den eta nola eratzen den, zerk bereizten duen, eta zein den bere ahalera eraldatzailea aztertzea da. Zein aspektuk lotzen duten lekua gure memoria indibidual eta memoria kolektiboarekin eta nola alda dezakegun espazioa.Nola ekidi dezakegu lekuen uztea, lekuen despersonalizatzea eta lekuen neutraltasuna?\nParte-hartzaileei gonbidapena luzatzen diegu espazioa zerk definitzen duen hausnartzera eta aldi berean lehiaketako espazioak eraldatuko dituzten esku-hartzeak proposatzera aldi baterako berdefinituko dituztenak eta zergatik ez, etengabe modu desbedin batean behin lehiaketa bukatuta eta instalazioa desmuntatuta.


Diputatuen Kongresuak enpleguko pentsio planak sustatzeko Lege Proiektua onartu du - Steilas\nDiputatuen Kongresuak enpleguko pentsio planak sustatzeko Lege Proiektua onartu du\nJoan den astelehenean Hego Euskal Herriko lau hiriburuetan eta 70 herritan manifestazioak eta elkarretaratzeak egin ziren Euskal Herriko Pentsiodunen Mugimenduak (EHPM) Enpleguko Pentsio Planak Sustatzeko ostegunean bozkatzekoa zen Lege Proiektua arbuiatzen zuela adierazteko. Ekitaldi horietan guztietan irakurritako agirian honako hau adierazi genuen:\nLege Proiektu horrek ez zuen inoiz argia ikusi behar, eta are gutxiago PSOE eta Unidas Podemos-en gobernu baten eskutik; Lege Proiektu horrek atea irekitzen du parez pare, egungoa bezalako banaketa sistema publiko bat kapitalizazio sistema bihurtzeko, negoziazio kolektiboaren eskutik eta finantzaketa publikoa izanik.\nPPren, Ciudadanos-en eta Vox-en saiakerak errefusatzen ditugu, beren zuzenketen bidez eta enpresen presioekin Lege Proiektua are gehiago okertu nahi izan baitute. Hainbat talde politikok hilaren 2an onartutako zuzenketak ere ez dira nahikoak, kontrapartida gisa, Lege Proiektu hau onartzea justifikatzeko.\nEstatuko gobernuari eskatzen diogu behin betiko bozketaren aurretik aipatutako Lege Proiektua bertan behera utz dezan, haiek baitira Pentsioen Sistema Publikoaren aurkako eraso horren erantzule nagusiak. Eta alderdi guztiei, oro har, eta, bereziki, orain arte Lege Proiektu hau erretiratzeko gure eskaria babestu duten alderdiei, Lege Proiektuaren aurka bozka dezaten, ez dadin onartua izan.\nOstegunean, Kongresuko bozketarekin bat eginez, Euskal Herriko Pentsiodunen Mugimenduko 75 lagun Madrilera joan ginen Kongresuaren atarian\nelkarretaratzera, Madrilgo pentsiodunekin eta Estatuko gainerako Herrietako pentsiodunen plataformetako ordezkariekin batera. Mila bat pentsiodun bildu ginen, pankartekin, ikurrinekin, beste herri batzuetako banderekin, eta komunikabideen eta gu agurtzera atera ziren parlamentari batzuen aurrean agerian utzi genuen, Lege Proiektuari uko egiten geniola eta Gobernuak kentzeko edo Kongresuak atzera botatzeko azken saiakera bat eskatzen genuela.\nZoritxarrez, ez zen horrela gertatu\nLege Proiektua onartu zen aldeko 172 boto izanik, kontrako 164, 6 abstentzio eta bozkatu ez zuten 7 diputatu egonda. Aldeko botoak: PSOE (119), Unidas Podemos (31), Talde Parlamentario Plural (4), Ciudadanos (9), EAJ (6) eta Talde Parlamentario Mistoa (3). Aurka: PP (86), Vox (50), Podemos (1), ERC (12), Talde Parlamentario Plural (8) eta Talde Parlamentario Mistoa (7). Abstenitu egin ziren: EH Bildu (5) eta Talde Mistoa (1).\nBotoen lehen irakurketak alderdi politiko desberdinen jokabidearen ikuspegi desitxuratua ekar dezake. Alde batetik, PSOE eta Unidas Podemos bezalako alderdien (Gobernua osatzen dute) babesak eta, bestetik, eskuineko indarra den PPren eta VOX eskuin muturraren arbuioak aditzera eman dezakete ez dela hain lege proiektu negatiboa. Baina badira jarrera horiek argi azaltzen dituzten arrazoi batzuk. Gobernua osatzen duten bi alderdietatik, PSOE –batez ere– botere ekonomiko handien eta Europako Batzordearen presioetara makurtzen ari da, Europako funtsak eskuratzekobeharra aitzakia hartuta, enplegu-pentsioen plan pribatu horiek onartu eta sustatzeko, bai eta berriki ezagutu ditugun pentsioen eta lanaren erreformak ere. Bestalde, eskuin kontserbadorea eta eskuin muturra beren interes ekonomikoen defentsa urrunago eramaten saiatu dira –horietariko batzuk lortuz– Lege Proiektu horren barruan, baina, aldi berean, gobernuaren higadura bilatuz, hura bertan behera utzi eta berriro boterea eskuratzeko.\nAsteartean, bozketa baino bi egun lehenago, Euskal Herriko Pentsiodunen Mugimenduak (EHPM) gutunak bidali zizkien Unidas Podemos, EAJ eta EH Bilduko talde parlamentarioei, kontrako botoa emateko eskatuz. Lehenengo biek alde egin zuten. EH Bildu abstenitu egin zen, eta uste dugu jarrera hori justifikaziorik gabekoa dela, gobernuarekin lortutako akordio oso partzial eta mugatuaren ordainetan.\nEnpleguko Pentsio Planak Sustatzeko Lege hau indargabetzea edo boikotatzea\nKongresuak onartu ondoren, zalantzarik ez dago plan horien aurka egiteko zailtasunak areagotu eta plan horien aurkako oposizioa zaildu egingo dela. Baina langileak zatitzen dituztela eten gabe salatzen jarraitzea, gobernua eta ezkerreko alderdiak legea indargabetzeko konprometitzen saiatzea edo pentsio plan horiek aplikatzea edo inposatzea eragozteko ahaleginak egitea beste aukerarik ez dago. Baina Euskal Herriko eta Estatuko gainerako Herrietako pentsiodunen mugimendua zeregin horretan inplikatuko bagara ere, zalantzarik gabe sindikatuei dagokie, bereziki plan horien aurka daudenei, negoziazio kolektiboan irmo egitea pentsio-plan horien aurka eginez eta arbuiatuz.\nGAURGEROA, EUSKAL HERRIKO ERRETIRATUEN ETA PENTSIODUNEN ELKARTEA\nxabin2022-06-14T11:29:13+02:002022 12 ekaina |Jendarte mugimenduak|


Elgoibartar Ospetsuak - Elgoibarko Udala\nPedro Migel Urruzuno Salegi 1844ko apirilaren 29an jaio zen Elgoibarren, eta apaiz egin ondoren ia bizitza osoa Mendaron eman zuen, lehenengo erretore bezala eta gero Agustinetako kaperau bezala.\nEuskal idazle eta olerkari bezala Elgoibarko eta Mendaroko herrien esker ona ezezik, Euskalerri osoarena ere merezi du.\nBere izen-deiturekin gehienetan, eta baita batzutan “Ur-zale bat” eta beste horrelako izenordeekin ere, “Euskalzale”, “Ibaizabal”, “Euskalerria”, “Euskal esnalea” eta “Argia” aldizkarietan ehunka ipuin eta olerki zoragarri idatzi zituen.\nUrruzunok bere lanetan erabiltzen zituen hizkuntza eta idazkera herrikoi eta jatorrak ziren. 1930. urtean argitaratutako” liburuaren hitzaurrean, honela zioen berak gai honetaz:\n“Nere eginkizuna da, euskaldun guzien artean irakurtzeko zaletasuna piztea. Ortarako gauza errez ta atsegiñak bear dira oraindik. Gauza zaill ta landuaz aspertu ta nazkatu egiten baitira euskaldun geienak. Lotsagarria bada ere, egia ezin ukatu”.Auspoa argitaletxeak bost liburu ditu argitaratuak: “Euskalerritik zerura”, “Iru ziri”, “Sasiletrau baten ziria”, “Ur-zale baten ipuiak” eta “Urruzuno tar P.M.en Ipuiak”. Itzulpen garrantzitsuak ere egin zituen Urruzunok, adibidez, 1915ean Durango "Meza Santua zer dan" argitaratu zen, Martin Cochem alemanaren liburuaren itzulpena edo berak itzulitako beste liburu bat, Baudranek Aitaren erlijio-lan baten itzulpenak, 6 argitalpen izan zituen.\nAita Villasantek esandakoa gogoratuz, Urruzunoren “Ipuiak” euskal literaturaren herrikoiaren eredu izan beharko luke. Euskal umoreari dagokionez, esan genezake Euskal Herriak idazle gutxi izan dituela Urruzunok bezala euskal umore berezi hori bere lanetan azaldu dutenak. Pedro Miguel Urruzuno idazle euskaltzalea Mendaron hil zen 1923ko apirilaren 14an.\nXIX. mende amaierako pertsonaia karismatsuenetako bat da. Giuseppe Mazzantini inginieru italiarraren eta Bonifacia Eguiaren semea Erroman hezi zen, eta errege-gazteluan lan egin zuen, trenbideetan lan egiten hasi aurretik. Hala ere, lan hura laster utzi zuen, zezenen muduan proba egiteko. Lankideen artean "El Señorito Loco" deitzen zioten, baina merezitako errekonozimendua "Rey del Volapié" ezizenarekin lortu zuen. Eta "Lagartijo", "Frascuelo", "El Guerra" edo "Espartero" toreatzaile famatuenen artean ibili zen.\nGainera, Madrileko zezenplazako enpresari izan zen, eta baita abeltzain ere. Zezenzaleen artean fraka jazteko aukera ere izan zuen, eta ohitura iraultzaile baten eragile izan zen: berak ezarri zuen zezenketan zozketa egiteko ohitura. Garaiko jakintsuen artean egon zen, eta Zuloaga famatuak 98. belaunaldiko toreatzailea deitu zion. Benlliure, Lhardy, Zorrilla eta Unamunoren adiskide izanak, Peña eta Goñi kazetarieri dolua proposatu zien, eta Sarah Bernhard maitemintzea lortu zuen. Zezenen mundua behin betiko utzi ondoren, Madrileko Udaleko zinegotzia izan zen, eta baita Avila eta Guadalajarako gobernadore zibil ere.\n(1863-1941) 1942an Elgoibarko seme kutun izendatu zuten.\nFrantzisko Aguirrek, Aita Aguirre izenaz ezagunagoa izan zenak, Dominikoen sotana zuria jaso zuen Toledon dagoen Ocaña herriko Santo Domingo komentuan, 1879ko irailaren 13an. Elizgizon ikasketak egin zituen eta baita emaitza ezin hobeekin bukatu ere. 1887ko apirilean presbiteratua lortu zuen. Handik hilabete gutxira, Txinako Fukien probintziara iritsi zen. Bertan izugarrizko apostolatua egin zuen. Asian zehar, kristautasuna zabaltzeko lan garrantzitsua egin zuen, besteak beste, apaiz nahiz abadeak bideratuz, misioak zuzenduz eta eskolak sortuz.\nSan Bartolome kalean jaioa, bost anaiaren artean gazteena izan zen. Gaztetatik izan zuen kiroletarako joera, eta Haundiko atezaina zelarik, Deportibo Alavesek kontratua egin zion. Horrela, Elgoibarrek izan duen lehendabiziko kirolari profesionaletako bat bihurtu zen. Aurrerapen handiak egin zituen eta Errealarekin fitxatzeko aukera izan zuen. Urte batzuk geroago, Iruneko Real Union talde famatuak fitxatu zuen.\nGaraiko hainbat talde garrantzitsuen aurka ibili zen atezain lanetan, eta horretaz gain, Espainiako selekzioaren partida internazionalak jokatzeko deitu zioten hainbatetan. Han, Real Madrideko Ricardo Zamora atezain titular famatuarekin topo egin zuen. Gerrate Zibila zela eta, bere karrera bertan behera geratu zen, baina ez zuen hain gustoko zuen kirola utzi, eta Haundiko atea defendatzeari ekin zion berriz ere. Gero, taldearen entrenatzaile bihurtu zen.\n(1893-1952) 1946ko abuztuaren 8an Elgoibarko seme kutun izendatu zuten.\n1916. urtean Madrileko Arkitekturako Goi-Eskolan promozioko lehenengo postuan lizentziatu zen. Lau urte geroago, oposizioetan, eskola hartako Proiektuen Katedra lortu zuen. Gerra Zibilean, 1937 urtean, Gipuzkoako Foru Aldundiak, Donostian langela bat jarri zuen bere esku, Hirigintza eta Arkitektura Antolakuntzan lan egin zezan. Lan haiek bere anaia Jose Mariaren laguntzaz burutu zituen. Urtebete beranduago, San Fernandoko Arte Ederren Errege-Akademian sartzea lortu zuen.\nGarrantzi handiko hainbat kargu bere gain hartu ondoren, 1946 urtean, Arkitektu Eskolen Kontseilu Gorenaren eta Arkitektuen Ermandade Nazionalaren Administrazio Kontseiluko lehendakari izendatu zuten. Muguruza izan zen ermandadearen sortzaile. Honetaz gain, arkitektuen lehenengo Zuzendari Gorena izan zen, eta Arkitekturako Goi-Eskolan bere izena zuen katedra bat sortu zen.\nBere lan anitzen artean garrantzitsuenak: Elgoibarko merkatua, Madrileko Prentsa egoitza eta Coliseum eraikina; Hermanos Becquer kaleko Jauregi etxea; "Valle de los Caidos"-eko basilikaren proiektua (bera hiltzean, Diego Mendez ikasleak burutu zuena); Gorteen Jauregiko konponketa lanak, Santanderreko berreraikuntza plana edo eta Hondarribiako Zabalkuntza.\nGainera, Coullaut Varela eskultorearekin batera jardun zuen hainbat monumentu eraikitzen, esaterako, Madrilen Cervantesi eskainitakoa, edo Trujillon Pizarrori eskainitakoa, edo Monteviedon Zabalari eskainitakoa. Bere lanen artean daude, halaber, Bilbaoko Sagrado Corazon famatua eta Donostiako Urgull mendiakoa.\nAraozko (Oñati) Agirre etxeko ondorengoa, baina gazterik Elgoibarrera etorri zen bizi izatera. Elortzako Antonioren, burdin saregile ospetsuaren, alabarekin ezkondu zen. Gregoriok aitaginarrebarekin ikasi zuen ofizioa. Arkitekto eta armagin handia izan zen. Burdina ebakitzeko eta kanoiak karrakatzeko makina bat asmatu zuen.\n16 urterekin Gasteizera joan zen Arteak eta Letrak ikastera. Bertan Peñafloridako kondearen (“Euskalerriko Adiskideen Elkartearen” sortzailea) kide zen Montehermosoko markesaren etxean egon zen maiordomo. Bertan, euskara-gaztelania hiztegi bat egin zuen. Aizkibelek, euskal bibliografo eta hiztegigile azkoitiarrak, “Diccionario Basco-Español-Euskeratik erderara biurtzeko iztegia” egiteko oinarritzat hartu zuen. Aizpitarteren hiztegia ez zen inoiz argitaratu.\n1845ean Idotorbe (San Pedro) auzoko maisu izendatu zuten. Aurretik, kaleko maisuaren laguntzaile izan zen. Aiastia (San Migel) auzoko ermita egin zutenean, bera arduratu zen ermita eraikitzeko zeregin guztiez: berak antolatu zuen auzolana, paper kontua. Ermitako aldarea eta erretaula ere berak egin zituen. Oso esku ona zuen horrelako gauzetarako.\nKapitaina. Merkataritza-enpresa handiak izan zituen Sevillan eta Mexikon. Bere ontziekin jardun zuen merkataritzan. Elgoibarko alkate izan zen 1564 urtean.\nKapitaina. Aurrekoaren semea. Aita bezala, bere merkataritza-enpresengatik izan zen ezaguna. Elgoibarko alkate izan zen 1598an.\nALTZOLA ETA KONPORTAETAKO FRAI DOMINGO.\nSanto Domingoren ordenako erlijiosoa izan zen. Valladolideko San Pablo Errege Komentuan egin zuen abitu-hartzea, eta Guadalajarako (Mexiko) gotzain izateko aurkeztu zuten, 1582an. Altzolan jaio zen, eta bertako eliza bere laguntzari esker eraiki zuten. Mexikon beste gotzain euskaldun baten, Frai Francisco Mendiolaren, ondorengoa izan zen.\nAMUSKOTEGIKO FRAI PEDRO.\nFrantziskotarren idazkari nagusia eta Kantabriako probintziala.\nArkitektoa.Valladolideko Santiago eta San Benito elizetako lanak burutu zituen.\nValentziako artzapezpikuaren bikario nagusi, probisore, gobernadore eta Llerenako Inkisizioaren Ofizio Santuko fiskal izan zen 1736an, Valentzian ere ofizio berean jarduteko aukera zuelarik.\nMediku eta zirujau ospetsua (1886-1961). 1886ko urtarrilaren 17an jaio zen Arnoate baserrian. Ospitalea jarri zuen San Inazio kalean. Gizon ospetsua, traumatologia arloan ospe handia izan zuen. Horretaz gain Elgoibarko, eta orokorrean, Euskal Herriko historialari eta ikerlari izan zen. Herriko alkate izan zen 1918-20 eta 1924-30 urteen bitartean. Oso kristaua, gizon ona eta lagun hobea, ezagutu dutenek diotenez. Mendizalea eta kirolzalea oso, pilotan ere jokatzen zuen.\nZirujaua. Elgoibarko traumatologia eskolaren sortzailea.\nBartolome Elorzarekin batera, burdingintza artistikoaren tradizioaren jarraitzaile izan zen. Haren hainbat lan 1696an eraikitako Burgosko katedralean daude.\nJaiotzez antzuolarra. Longako Lucasen, Elgoibarko parrokia egin zuten arkitektoetariko baten emaztea. Longa arkitektoa obra bukatu baino lehen hil zenean, Maria Antoniak hartu behar izan zuen obraren ardura: kontratazioak, gestioak, ordainketak...\nBartolome Elorza burdinsaregilearen semea. Longa arkitektoaren iloba batekin ezkondu zen. Herriko erregidore izan zen 1718-19 urteen bitartean, eta herriko alkate 1723-24 urteetan. Burdinsareak eta balaustreak egiteaz gain, kanoiak ere forjatzen zituen. Bere ardurapean zeuden ikasleei ofizio biak irakasten zizkien. Antonioren lanak ikusi ahal izango ditugu, besteak beste, Segoviako katedralean, Burgosko katedralean, Madrileko “El Retiro” delakoan, Calahorrako katedralean, Santo Domingo de la Calzadako katedralean, Logroñoko “La Redonda” kolejiatan, Alfaroko, Sesmako eta Lizarrako parrokietan, Iruñeko San Fermin kaperan, Gasteizko San Frantzisko komentuan, Loiolako Santutegian, ...\nErmuko Simonen eta Ana Abaranen semea. Txilera joan zen, eta bertan, Erresumako indiarren babesle izan zen. Meatzeetako Eskribau ere izan zen, baina 1634an uko egin zion karguari. Bigarren aldiz ezkondu zen Marcela Contreras, Mondragonekin. Bere seme-alaben artean honako hauek aipatuko ditugu: Juan, Txileko Santiagoko katedraleko eskola maisua, eta Cristobalina, Iñigo Orueta kapitain bilbaotarrarekin ezkondua.\nFelipe III erregearen idazkaria eta laguntzailea.\n1956ko martxoaren 20an Elgoibarko seme kutun izendatu zuten.\nEnpresaria eta Elgoibarko industriaren aitzindari handia. Arrazoi horregatik herriko seme kutun izendatu zuten, eta 1956an, Lanaren Urrezko Domina eman zioten. Hasiera batean, Santa Ana eta San Inazio kaleetan izan zituen tailerrak. Bertan zulatzeko eta urdaia mozteko makinak egiten zituzten. Gerora, 1913 urtean hain zuzen, “Estarta y Ecenarro” enpresa sortu zuen Teodoro Ecenarrorekin batera. 1943 urtean, enpresa hori elkarte anonimo bihurtu zen. 1955 urtean, “Estarta y Ecenarro” enpresak 611 langile zituen. Enpresa hori, geroago, “Sigma” izenaz ezagutu genuen. Lehenengotan, prentsak egiten zituzten, baina “Sigma” josteko makina izan da fabrikatu zuten produkturik ezagunena. Aurrerago, makina erreminta egiten hasi ziren “Sigma” enpresan. Eulogio Estarta 1955 urtean hil zen, Bartzelonan.\n1582 urtean jaio zen. Santiagoren ordenako zalduna izan zen. Ontzidietako eta Galeoietako ordaintzaile nagusia.\nSantiagoren ordenako zalduna; Gerrako Errege Kontseiluko idazkaria eta kontseilaria; Indietako Gerra Kontseiluko eta Haziendako kontseilaria.\nApaiza. Pedro Migel Urruzuno apaiz eta idazle elgoibartarraren adiskidea. Euskarazko eliz kanten egilea. Haien artean ezagunena mezatan oraindik ere abesten den “Ogi Zerutik” kanta da. Horretaz gain, hainbat idazlan eta bertso ere idatzi zituen. Euskal idazleen artean toki berezi bat merezi du.\nGure herriko pertsonaiarik ospetsuenetakoa. Loaysaren bigarren espedizio bidaian parte hartu zuen. Bidaia horretan bizia galdu zuten Elkano getariarrak, eta baita Loaysak berak ere.. A Coruñatik irten ziren zazpi ontzirekin, 1525eko uztailaren 24an. Oso adoretsua zenez, Elkano edo Loaysa hil ondoren, sarraskiak jotako tripulazioaren ardura hartu zuen, eta itsasoaren erasoei aurre egin zien. 1527ko uztailaren 12an pozonduta hil zen Tidor uhartean, eskaini zioten bazkari batean. Elgoibarko herriak etxebizitza multzo bat eraiki zuen bere omenez.\nKarlisten brigadierra izan zen, 1836an.\nEskultorea. Urkiolako aldare nagusiko erretaularen egilea.\nErrege Gudarosteen hornikuntza ikuskatzailea. Maltan hil zen, gudan gartsu borrokan ari zela, XVI. mendean.\nBere bizitzako une batean Elgoibar utzi, eta Madrilera joan zen bizi izatera. Madrilen, Santiagoren ordenako zaldun izendatu zuten. Gerra Kontseilu Goreneko eta Sevillako 24etako kide izan zen. Barloventoko jenerala izatera iritsi zen, eta Erregeak galeoietako almirante izendatu zuen. 1684 urtean Filipinetako gobernadore kargua hartu zuen. Herrialdea zatituta aurkitu zuen, lehengo gobernadorearen aldekoak batetik, eta Frai Felipe Pardo gotzainaren aldekoak bestetik. Gogor jokatu zuen Krutzelegik, gobernadore ohia epaitu eta erbesteratu egin zuen. Bera hil eta gero, berriz hasi ziren boterea hartzeko liskarrak. 1689an hil, eta Manilako Frantziskotarren komentuan lurperatu zuten.\nItsas-armadako eta Gerrako Auzitegiko ministroa. 1836an hil zen.\nLARRUNBIDEKO PEDRO MARTIN.\nCarlos IIIaren Ordenako zalduna. Burdinoletarako harrizko hauspoak asmatu zituen.\nEskultorea eta arkitektoa. Bere bi lan Lekeitioko Santa Maria elizan daude. Olasoko parrokiarako aldarea, hau da, gurutze aldarerako erretaula berak egin zuen.\nOrganojole eta musikagile bikaina.\nReal Gradoko lehenengo markesa.\nMendaron jaio zen. Arkitekto bikaina izan zen. 1693 urtean hasi zen Elgoibarko San Bartolome eliza eraikitzen, baina ezin izan zuen bukatu, 1714an hil egin baitzen. Bere emazte Maria Antonia Egizabalek jarraitu zuen eraikuntza lanarekin. Longari zor diogu, halaber, Urduñako haitza ireki izana. Elgoibarko Altzola auzoan, arku eta habeen gainean hainbat etxe egin zituen.\nBurdinsaregile bikaina. Burdinean eta eztainuan landu zuen Azpeitiko parrokian dagoen Zurbano gotzainaren kaperako burdinsare artistikoa. Burdinsareak bost metroko luzera eta sei metroko zabalera du. Bi atalez osatua dago. Bi atalon gainean, mailuz landutako friso polikromatu bat dago. Friso horrek apaindura gotikoa eta prisma tankerako barroteak ditu. Frisoak gailurreria dotore bati eusten dio. Friso horretan aipagarriak dira aingeruen irudiak.\nAurrekoaren semea, 1673an bi burdinsare eder landu zituen; bata Gasteizko Aramayona doktorearen etxerako, eta bestea, Bergarako Zabala jauregirako. Beste hainbat lan ere egin zituen: esaterako, Bermeoko Frantziskotarren komentuko eta Asteasuko parrokiako erlojuak, Urretxuko parrokiako pulpitua, burdinazko balaustreduna. Gaur egun, pulpitu moderno bat dago, lehengoaren ordez.\nZamorako katedraleko organojolea eta musikagile bikaina. Hainbat lehiaketatan sariak jaso zituen: Murtzian, Catanian (Italia)...\nKorrikalaria izan zen. Entzute handia lortu zuen herriz herri egiten ziren kros lasterketetan. Espainiako txapeldun izan zen 1917 urtetik 1923 urtera bitartean 5.000, 1.500 eta 800 metrotan. Horretaz gain, Espainiako txapeldun izan zen 110 metro hesietan, bai eta taldekako erreleboetan ere. 1920an Anbereseko (Belgika) olinpiadan, 5.000 metroko lasterketan, zortzigarren postuan geratu zen, eta 1.500 metrotan, seigarren. Behobia-Donostia lasterketako lehen edizioa ere berak irabazi zuen. 37 urterekin hil zen, Gerra Zibilean, Mungiako bonbardaketa batean. Bere omenez, Juan Mugerza Memoriala sortu zen 1943 urtean.\nUbide eta Portuetako ingeniaria. M.Z.A. trenbideetako zuzendari ordea. Murtziako urtegien egilea.\nODRIOZOLAKO MARIA AGEDA.\nHerriko lehenengo maistra izan zen, 1763 urtean.\nErregearen baleztari nagusia.\nAita agurgarria, San Cayetanoren ordenako kleriko erregeladuna. Erroman bizi izan zen (1712).\n“Angel Mutriku” gaitzizenaz ezagutzen zuten. Gerra sortu zenean, preso hartu eta Hernanin hil zuten. Igeltsero fina eta euskaltzale sutsua. Euskal kultura eta folklorearekin zerikusia zuten guztien bultzatzailea. Aurreskularia, antzerkilaria eta baserri auzoetako erromerien antolatzailea. Euskal kantak ere irakasten zituen garai hartan Errosario kalean zegoen Batzokian. Garai hartako “Argia” aldizkarian herriko bost edo sei kolaboratzailek idazten zuten, eta guztien bultzatzaile izan zen Angel Osoro.\nSANCHEZ KARKIZAO ETA ARRIAGAKO MARTIN.\nErrege Katolikoen ganberako idazkaria.\nAlargundu ondoren, 42 urterekin edo, seme-alabarik izan ez eta, Santa Klarako komentuan sartu zen. Santa Klarako ikastetxea inauguratu zutenean, 1957ko urriaren 5ean hain zuzen, 100 urte bete zituen. Emakume diruduna. Bere ondasunik gehienak komentuari utzi zizkion. Emakume hori eredu izan zen arlo askotan. Bere senarra eta aitaginarreba komentuko elizan bertan hilobiratu zituen.\nSantiagoren ordenako zalduna. Isabel Abendañorekin ezkondu zen.\nIzen bereko orubearen jabea; orube hori, gaur egun ere, Altzolarako bidean, goi batean, dagoen dorrea da. Oraindik ere mantentzen ditu antzinako ospearen aztarnak.\nArmadako hornikuntza ikuskatzailea. Maltan hil zen, gudan, borrokan ari zela.\nBide inginiaria. Sierra Menerako (Terueleko Ojos Negros herriko meatze esplotazioa) burdinbidearen trazatua burutu zuen. Saguntoko lanen bultzatzaile izan zen. Nafarroan, Obra Publikoetako zuzendari izan zen.\nJesusen lagundikoa. Filosofo bikaina.\nDomingotarren ordenakoa. Oso sermoilari ona\nAlmirantea, Santiagoren ordenako zalduna. Cadizen bizi izan zen, eta bertatik, laguntza handia eman zuen bere jaioterriko parrokia berria eraikitzeko.


Komunikazio Aholkularitza • 360º Komunikazioa • Metaphora\nEdozein Komunikazio Ekintza\nPublizitatea, HH.PP., Marketin\nDigitala, Prentsa Kabinetea…\nkomunikatu beharreko oinarriak\neta helburuak finkatzen dituen\n“Komunikazio Plan” bat ezarri\n“Komunikazio Aholularitzari” dagokio\nbere diseinua eta zabalkuntza.\ndagokio bere diseinua\nKomunikazioaren Estratega handia\n“Komunikazio Aholkularitza”, marka irudia edo Branding-a sustatzeko “Komunikazio Plan” (KP) bat ezartzeaz gain, haren hedapenaz ere arduratzen da eta, hala uste bada, haren inguruko planteamendu berriak sortzeaz; izan ere, “Komunikazio Plana” erakundearen, merkatuaren eta gizartearen egoera aldakorretara egokitu behar den dokumentu bizia da.\nMarka komunikazioa (Branding) eratzerako garaian, kanale, euskarri, teknika eta baliabide ugari eskaintzen dizkigun “Komunikazio Ekosistema” aberats batetaz balia gaitezke. Horrela, gure mezuak off eta on-line testuinguruetan zabaldu ditzakegu: Publizitatea, HH.PP., Prentsa Kabinetea, Marketin Digitala… Funtsean “Ekosistema” hau Metaphŏraren “Zerbitzu Katalogoan” ordezkatuta dago. Eta “Komunikazio Aholkularitza” zerbitzuak, Ekosistema horretan aurkitzen ditugun zerbitzuetatik gure Branding-a eratzeko garaian, baliagarrienak eta errentagarrienak hautatzeko ardura hartzen du.\nHorretarako “Komunikazio Aholkularitzak” “KP” bat lantzen du. Bertan, “Ekosistemaren” gainontzeko baliabideen bitartez gerora gauzatuko diren komunikazio ekintzen oinarriak ezatzen dira. Horrexegatik, “Komunikazio Aholkularitza” estratega nagusiena dela aipatzen dugu. Komunikazioaren oinarriak “Plangintza” baten bitartez ezartzen duen sujetua delako eta hau zabaltzen, kontrolatzen eta lortzen diren emaitzak neurtzen dituena ere delako.\n“Komunikazio Aholkularitzaren” garrantzia neurtzeko, aldez aurretik gure publikoekin komunikazio prozesu bat hasi nahi dugun eskenatokian jarri behar gara.\nAskotan, enpresa, enpresa txiki zein ertainak (ETE), autonomoak… beraien komunikatzeko prozesua martxan jartzea erabakitzen dutenean, pentsatzen duten lehenengo gauza erabiliko duten euskarria edo kanalea zein izango den zehaztea dela uste izaten dute (Publizitatea, Webgunea, Ekitaldi bat antolatzea…). Agian, sormena, umorea erabiltzean, sare sozialetan “egotea”, azken orduko euskarri zein promozio pieza zirraragarrietan, iragarki kopuru handi bat argitaratzean… ere pentsatzen dute.\nBatzuetan, lehiakideak imitatzea ere izaten da kontua, horretarako hauek erabiltzen duten euskarria erabiltzea adosten da. Uste sendoa izan ohi da, halaber, erakusketa publiko bat izateak berezko errentagarritasuna duela pentsatzeak. Horrela jardutea akats handia da.\nKomunikatzen hasterako garaian, “Komunikazio Plan” (KP) batean planteatzen diren “komunikazio helburuei” eta beste zenbait ñabardurei erreparatu gabe komunikazio euskarri jakin bat edo batzuk hala moduz aukeratzea, ez da inondik inora hartu beharreko lehen erabakia izan behar. Aldez aurretik, gure Marka aztertuz, komunikazio helburu jakin batzuk finkatu behar dira. Horretarako “KP” batek eskaintzen duen metodologia aplikatu beharra dago eta jarraian, “Ekosistemako” komunikazio euskarri edo baliabide bakoitzaren arabera (“Zerbitzu Katalogoan” ordezkatuta) eraginkorrena aukeratu.\nUste hau izatea, hitz egiten dugulako, besteekin komunikatzeko gaitasuna dugula sinestea bezalakoa litzateke. Zehazki zer adierazi behar den jakin gabe, mezurik gabe, gure ideiak nahi dugun moduan ulertu eta balioetsiko diren erreparatu gabe hitzegitea, oker komunikatzea da. Eta baita arriskutsua ere. Gogoratu “ez komunikatzea, komunikatzea dela ere”, baina modu negatiboan komunikatzea, gure omena eta ospea arriskuan jartzea da ere. Eta hori ekiditzeko “Komunikazio Aholkularitza” dago, hau da, komunikazio ekintza oro diseinatu eta honi zentzua ematen dion zerbitzua eta sujetua.\n“Komunikazio Aholkularitzaren” ikuspegitik, Publiko objetibo batekin harremanatzeko baliagarria den kanale batetik komunikatzen hasi aurretik, aldez aurretik Metodologia bat garatzea ezinbestekoa da. Metodologia hori “Komunikazio Plan” batean taxutzen da. “Komunikazio Aholkularitzak” erakundearen beste ordezkariekin batera “Plan” hori jorratzen duen sujetua da. Emaitzak lortzera zuzenduta dagoen Komunikazio Estrategikoaren aldeko apustua egitea, “Komunikazio Plan” baten alde egitea da. Horrela, kanalak eta euskarriak estrategiak hedatzeko espazioak dira, eta horiek guztiak, aurrez definituta dauden posizionamendu, mezu, helburu eta abarren araberakoak dira.\n“KP-ak” metodologia bat ezartzen duen dokumentu bat da, besteak beste, komunikazioaren aktibazioaren bidez lortu nahi ditugun helburuak zehazteko baliogarria izanik. Horrela, Komunikazioaren inguruan planteatu beharreko hainbat galderei erantzuten dio: zer lortu nahi den, nori zuzenduko zaion, zein mezurekin, zein kanal, zein baliabide erabiliko diren… zehazten du. Hori guztia modu ordenatuan eta estrategikoan.\nMartxan jartzea aktibatu ondoren, lortu beharreko helburuak ere ezartzen ditu. Horretarako, ekintzek duten eragina neurtzen duten indikatzaileak ditu. Martxan jarri ondoren, garrantzitsua da hasieran planteatutako helburuak lortzen diren ala ez erreparatzea, okerreko egoerak zuzentzeko.\nNahiz eta produktu onena izan, honen background guztia isladatzen duen komunikazio estrategia bat ezartzeko gai ez bagara, ezezagutzagatik edota komunikazio politika oker batengatik produktu hori inork ez du erosiko.\nBai “Komunikazio Planak” eta bai “Marketing Planak” antzeko metodologia bat aplikatuz finkatzen dira. Eta “Marketin Digitaleko Planak”, “Publizitate Briefingak”… horiek guztiak Komunikazio edo Marketin Planei begiratu behar diete, planteamendu orokor bat dutelako. Ikusmolde orokor eta estratega hau “Komunikazio Aholkuraritzak” bereganatzen du.\nKomunikazio ekintza orok aldez aurreko\nhausnarketa eskatzen du. Inork ez luke\nhitz egin beharko esan behar duena\naurrez pentsatu gabe. Plana hausnarketa\nKomunikazio Planak, Marka irudia\nhobetzeko gure filosofiarekin bat\negiten dituzten mezuak helarazteko\nepe laburrerako, ertainerako eta\nezartzea ahalbideratzen du.\n. “Komunikazio Plana” Wikipedian.\nKOMUNIKAZIO PLAN BAT MARTXAN JARTZEKO KOMUNIKAZIO AHOLKULARITZARAKO IRADOKIZUNAK:\n“Komunikazio Aholkularitzek” kudeatzen dituzten “Komunikazio Planek” hainbat abantaila dituzte:\nIbilbide-orri bat egiten dute, eta ekintza zehatzak burutzen dituzte, erakundeek publiko bakoitzari mezua helarazteko gaitasuna izan dezaten.\nPlana prestatzeak aukera ematen du erakundearen barruko zenbait alderdiri buruz hausnartzeko, hala nola xedeari, egiturari, produktu edo zerbitzuen katalogoaren egokitasunari, posizionamenduari eta abarri buruz. Hala, baliozkotzat jotzen ziren erakundeko barne-prozesu asko zuzendu eta hobetu daitezke. Introspekziorako eta barne-ezagutzarako ariketa bat da, oso eraikitzailea negozioaren bilakaerarako.\nErakundearen helburu estrategikoak lortzen laguntzen dute. Komunikazio estrategia eraginkorra garatzea, berez, enpresaren merkatu-helburuak lortzeko tresna da. Adibidez, epe jakin baterako “Plan Estrategikoa” baldin badago, “Komunikazio Plana” betetzen laguntzen du.\nErakunde bateko pertsona, sail eta arduradun guztiak komunikazio helburuekin bat etor daitezen laguntzen du. Horrek kanpoko irudi ona proiektatzea errazten du.\nIkuspena, ospea eta markaren notorietatea bezalako helburuak lortzen laguntzen dute.\nZiurtasunetan oinarritutako komunikazioa zabaltzen laguntzen dute, ez intuizioetan, horrela erabaki azkar eta zuzenak hartuz.\nKuantitatiboki, merkatu-kuota eta konbertsioak (salmentak) handitzen laguntzen dute, jende interesatuenari zuzendutako mezu, komunikazio-kanal eta kanpaina eraginkorragoekin lan egitean.\nMarka-irudia (Branding-a) denboran hobetzeko jarraibideak eskaintzen dituzte, posizionamenduarekin lerrokatutako mezu homogeneoen bidez.\nHelburuak lortzeko zein baliabide eta kanale diren egokiak erabakitzen laguntzen dute, gaizki komunikatzeari lotutako kostuak eta arriskuak murriztuz.\n"Komunikazio Plan" bat egitea prozesu zehatza eta zorrotza da, eta errealitate korporatiboaren hainbat alderdiri heldu behar zaio, komunikaziorako oinarriak ezartzeko: posizionamendua, atributuak, mezuak, xede-publikoak...\n"Plana" egin ondoren, komunikazio helburuak ezarriko dira. Hala, bada, off eta online "Komunikazio Ekosistema" osotik (Publizitatea, Harreman Publikoak, Marketin Digitala...) helburu horiek lortzen hobekien laguntzen duten euskarri/estrategiak aukeratuko ditugu.\nEkintzak off eta on-line "Ekosistema" bidez hedatzean, emaitzak neurtuko ditugu, "Komunikazio Aholkularitzak" ekintza zuzentzaileak eta indikatzaileak ezarriko ditu, aukerak detektatuko ditu... komunikazio-emaitza onenak lortuko direla ziurtatzeko.


Ekintzailetza Korporatiboko kluba, Diego Rocha Sacyr-eko Estrategia eta Berrikuntzako zuzendariarekin | Deusto Agenda\nEkintzailetza Korporatiboko kluba, Diego Rocha Sacyr-eko Estrategia eta Berrikuntzako zuzendariarekin\nAtsegin handiz gonbidatzen zaitugu Deusto Business Schoolen Ekintzailetza Korporatiboko Klubaren beste saio batera. Nazioarteko praktikarik onenen inguruko eztabaida eta ezagutza foro egonkorra da, berrikuntza irekia izenez ezagutzen denaren arlokoa. Ekimenaren helburua da enpresa handien aldaketaren kudeaketa hobea erraztea, ekintzaileen eta berritzaileen laguntzarekin.\nSacyr taldeko Estrategia eta Berrikuntzako zuzendari modura, bere erantzukizuna da Sacyr taldeko plan estrategikoa ezartzea eta berrikuntza eredu berria martxan jartzea, berrikuntza irekiari lehentasuna emanda, beste eragile batzuen laguntzarekin (enplegatu, startups, korporazio, etab.). Sacyr taldean sartu baino lehen, karrera profesional luzea zuen, batez ere aholkularitza estrategikoaren arloan eta inbertsio bankuetan. Enpresa Zientzietan lizentziatua da Merkataritzako Goi Eskolan, Reims-en (Frantzia) eta MBA Bartzelonako IESEn\nSacyr-eko Berrikuntza irekiko estrategia\nBerrikuntzak negozioetan eragin handiagoa izan dezan helburu izanik, sustatu nahi du egunez egun aplikatzea ideia sortzaileak, hau da, betetasun handia izan dezaketenak bezero, enplegatu, kolaboratzaile eta akziodunen artean. Gainera, kultura berritzailea zabaldu nahi dute erakundean, horretarako bultzatu nahi dituzte langileak eta kolaboratzaileak egunez eguneko gauzak modu desberdinetan egitera, eta aukera zabaldu nahi dute ideia berritzaileak atera eta partekatu daitezen. Sacyr taldeko Estrategiako eta Berrikuntzako arlo nagusiak hauek dira: aplikazio mugikorrak, 3D modelaketa eta Inprimaketa, Robotika eta dronak, adimen artifiziala eta analitika aurreratua, IoT eta Material berriak eta nanoteknologia. Sacyr taldeak lau ekimen talde ditu berrikuntza sustatzeko. 1) Kultura berritzailea sustatzea, 2) Berrikuntza koordinatu eta gobernatzea, 3) Ideia eta joerak dinamizatu eta antzematea, eta 4) Berrikuntza proiektuen kudeaketa modernizatzea.\nclub de emprendimiento corporativo , Deusto Business School , Diego Rocha , Enplegua eta Ekintzailetza , Enpresa eta Industria , Komunikazioaren kudeaketa , sacyr , Madrilgo Egoitza


Online jokoa: Area 2: Arena online\nAlternative izenak: Area 2: Arena online\nTalde jokoa sartu eta zeure burua aurkitu ahal izango duzu, bi hiri gotortua mundu batean Kimball eta Forlan - kaosa Itzal iheskor bizi mundu banantzen artean galdu got. Mundu magikoa honetan aspaldi etorri ziren bataila bat baden, bi pertsona elkarrekin: duten pertsona jaio ziren eremu zabal eta Vril - Munduko Naath, nori pertsona izeneko banpiro aliens. Jokoa "Scope Arena II" zure zerbitzu bi Arenas. Lehen -, "Gelengram", "Gram River Valley" - arena, puntu nodal kontrola bataila bat. Puntu bakoitzak bizi-iturri da, eta talde bakoitzak azken helburua da azkarrago aurkariei, behar adina baliabide biltzen. Bigarren fasean - "Ravin-positiboan" - zure taldeak, etsaiaren gotorleku barneratzeko, etsaia estandar lapurtzeko, eta segurtasunez zure blokeoa garaikurra emateko aukera izango dute. Irabazlea albo dela lehen egin behar den behin eta berriro. Bilaketakbezala eta bot-ak ez du jokoa.\nTalde jokoa sartu eta zeure burua aurkitu ahal izango duzu, bi hiri gotortua mundu batean Kimball eta Forlan - kaosa Itzal iheskor bizi mundu banantzen artean galdu got. Mundu magikoa honetan aspaldi etorri ziren bataila bat baden, bi pertsona elkarrekin: duten pertsona jaio ziren eremu zabal eta Vril - Munduko Naath, nori pertsona izeneko banpiro aliens. Jokoa "Scope Arena II" zure zerbitzu bi Arenas. Lehen -, "Gelengram", "Gram River Valley" - arena, puntu nodal kontrola bataila bat. Puntu bakoitzak bizi-iturri da, eta talde bakoitzak azken helburua da azkarrago aurkariei, behar adina baliabide biltzen. Bigarren fasean - "Ravin-positiboan" - zure taldeak, etsaiaren gotorleku barneratzeko, etsaia estandar lapurtzeko, eta segurtasunez zure blokeoa garaikurra emateko aukera izango dute. Irabazlea albo dela lehen egin behar den behin eta berriro. Bilaketakbezala eta bot-ak ez du jokoa. JolastekoArea 2: Arena online\nBideoak eta screenshots Partida Area 2: Arena online


Gonbidapen txantiloiak - eskolarako argazkiak\nClipart Izenburua: Gonbidapen Txantiloiak\n37tik 129. irudia\n39tik 129. irudia\nMarrazki bizidunen estiloko clipart-irudiak eskubiderik gabekoak, merkataritzakoak ez diren proiektuetan erabiltzeko. Gonbidapen txantiloiak. Gure irudiak dohainik deskargatu daitezke eta edozein Office programa estandarretan alda daitezke.\nGonbidapen txantiloiak. Doako clip art ilustrazioak deskargatzeko eta inprimatzeko. Gonbidapen txantiloiak. Doako irudiak eskola, haurtzaindegia, ikasketak edo etxean fitxak diseinatzeko - eskulan orduak. Gonbidapen txantiloiak. Gure doako irudiekin, adibidez, gonbidapenak, zorion-txartelak edo lan-orriak diseinatu ditzakezu.\nGonbidapen txantiloiak. Lehenespenez, clipart-irudi hau PNG edo JPG fitxategi gisa deskargatu daiteke. Apurka-apurka gure irudi-irudi guztiak libreki eskala daitezkeen formatu bektorialetan prestatzen eta argitaratzen ari gara inprimatze-kalitate hobea lortzeko. Irudi bakoitzaren azpian dagoen "Deskargatu bektore gisa" ikonoaren bidez adieraz dezakezu grafiko bat bektore gisa erabilgarri dagoen ala ez.\n1.562,83 KB (2300x1725 px)\nLarunbata, 11. Apirileko 2015\nIrudi grafiko guztietan egindako arrakasta kopurua guztira: 26.729.144


Publizitate bidalketa pertsonalizatua, zure kanpainen banaketa ahalbidetzen duena, katalogoak, eskaintzak, promozioak, erakusgarriak... baldin eta beren egokitzapen, pisu eta tamainari esker, automatikoki maneiatu eta postontzietan entregatu badaitezke. Emaitza gisa, bizkorrago tratatuko dira.\nBidalketa horiek etxeetako postontzien neurri estandarretara moldatuz, komunikazio horiek guztiak zure bezeroen postontzi guztietan banatu ahal izatea lortzen da eta, horrela, zuzeneko marketin-kanpaina eragingarriagoak.\nBidalketek mezu bera izan beharko dute; hala ere, pertsonalizatu ahal izango dira hartzaileei esleitutako izena, helbidea eta edozein identifikazio-zenbaki edo -kode.\nFidelizatu zure produktu edo zerbitzuen publizitate-mezua, sustapenak edo katalogoak bidaliz zure egungo bezeroei.\nErakarri bezero berriak eta ezagutarazi zure negozioa edo enpresa modu zuzen eta errazean.\nEntrega 4 egun baliodunetan, eta lurralde nazional osoan (bidalketen % 90).\n* Arratsaldeko txanda duten bulegoetan 16:00ak baino lehen, edo goizeko txanda duten bulegoetan 14:30ak baino lehen egindako bidalketetarako.\nGutxieneko bidalketa: 100 unitate bidalketa sorta bakoitzeko.\nGehienekoak: 23 x 33 x 2 cm.\nGutxienekoak: 9 x 14 cm.\nOhar garrantzitsua: Automatizagarria izateko ezaugarria duenez, produktu honetarako ez dira onartuko gutxienekoak baino neurri txikiagoak dituzten bidalketak, beste produktuetan onartzen den 10 x 7 cm etiketa erantsita badaramate ere.\nBidalketa hauek gutun-azal irekian edo itxian aurkez daitezke. Azken kasuan, onartzeko momentuan edukiaren egiaztapena egitea ahalbidetu beharko du. Horregatik, “Posta-ikuskaritzarako, ireki hemendik” legenda edo antzekoa erantsi beharko da.\nCorreos posta-zerbitzuko langile baimenduek, batez ere onarpen-prozesuan, egiaztatu ahal izango dute bidalketek betetzen dituztela kontratatutako produktuaren berezko ezaugarriak.


Errezeta: Txahal masailak saltsan, hasselback patata, eta onddoak eta babak | Bigarren platerak | Txoriene | EITB\nTxahal masailak saltsan, hasselback patata, eta onddoak eta babak\nTxahal masailak, 2 ale\nBerakatz-atalak, 6 ale\nArdo beltza, 500 g\nTomate saltsa, 300 g\nHasselback patatak egiteko:\nPatatak, 4 ale\nBerakatz-atalak, 4 ale\nOregano lehorra, koilarakadatxo txiki erdi bat\nOnddoak eta babak egiteko:\nOnddoak, 200 g\nBabak, 100 g\nArdo zuria, 30 g\nEsne-gaina, 30 g\nTxahal masailak gatzez eta piperbeltzez ondu, eta su bizian lapiko azkarrean gorrituko ditugu. Tipula, porrua, azenarioak eta berakatzak xerratan moztu, eta txahal masailak lapikotik gorrituta ateratakoan, bertan jarriko ditugu 5 bat minutuz erregosten. Gehitu berriro txahal masailak lapikora, tomate saltsa gehitu eta pare bat minutuz erregosten utzi ondoren, ardoa gehituko diogu, eta erdira murrizten utziko dugu. Behin murriztuta, saldarekin estali, tapa jarri eta tutua igotzen den momentutik, 50 minutuz egosiko ditugu.\nBitartean, labea 170 °can berotzen jarriko dugu eta patatak urarekin ondo-ondo garbituko ditugu. Jarraian, bukaeraraino heldu gabe, patatak xerra finetan moztuko ditugu eta akordeoi itxura emango diegu. Labeko erretilu batean jarri eta zirrikituetan, tartekatuz, berakatz xerra finak jarriko dizkiogu. Ondoren, olio txorrotada bat gainetik bota, baita oregano lehorra ere eta gatzarekin eta piperbeltzarekin ondu. Ondoren, gurin atal bat gainean jarri eta labean erreko ditugu 40 bat minutuz.\nOnddoak eta babak egiteko, gurina zartagin batean urtu eta bertan jarriko ditugu erregosten tipulatxa eta berakatza txiki-txiki moztuta. Behin erregosita, onddoak xerratan moztuta gehitu eta buelta batzuk eman ondoren, tapa jarri eta 15 minutuz erregosiko ditugu su baxuan. Denbora pasa ondoren, tapa kendu eta sortutako likidoa lurruntzen utzi ondoren, ardoa gehitu eta hau ere lurruntzen utziko dugu minutu batzuetan. Bukatzeko, babak gehitu eta 5 bat minutuz dena irakiten eduki ondoren, gatza bota eta gorde gerorako.\nTxahal masailak eginda daudenean, atera eta epeltzen utziko ditugu gero moztu ahal izateko. Bitartean, saltsa birrindu, iragazi eta fina gelditu bazaigu, murrizten utziko dugu su bizian. Moztu txahal masailak nahi bezala, saltsan sartu eta 10 bat minutuz dena irakiten eduki ondoren, zerbitzatu patata batekin, onddoz eta babez lagunduta.


BLACK LATTE Reusen erosi batetik 49 €\nBlack Latte Reusen\nEdan Black Latte pisua galtzea erosi Reusen (Espainia)\nArrakastatsua izateko Black Latte Reusen, izan behar du:\nNon erosi Reusen Black Latte\nSartu ordena formularioa web orrian zure izena eta telefono zenbakia ordena onena edan eraginkorra weight loss Black Latte Reusen prezio merkean . Aholkulari, deitu ahal izango duzu laster eskuragarri ez dagoenean Black Latteizango zuen deitu telefonoz laster. Ordainketa bakarra jaso ondoren, partzelaren zure helbide Reusen.\nHainbat modu daude azkartzeko prozesua metabolismoa, baina pertsona bat bada Reusen asko ditu, gehiegizko pisua, ohiko metodo oso gutxitan baimendu exekutatu behar duzu, metabolismoa. Kasu horietan hartu behar duzu, laguntza bereziak. Eraginkorrena bat da Black Latte. Edari hau sustatzen metabolismoa handitu eta eraginkorragoa erretzearen gantz, modu naturalean. Jende asko nahi pisua galtzen, besterik gabe, edateko, kafe bat edan goizean. Horrez gain, tresna honek emango dizu ardura bizitasuna eta energia osoa lanean egun.\nNola edari bat erosten Black Latte Reusen\nErosteko pean dauden deskontua% 50 Black Latte Reusen (Espainia) erabiliz, eskaera orria, idatzi telefono zenbaki bat eta izen bat, laster jasoko duzu dei bat Manager azkar bidalketa Black Latte eta aholkularitza. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Zehatza kostu bidalketa Black Latte Reusen mail edo mezularitza arabera alda daiteke hiria Espainia, galdetu prezioa edari bat Black Latte aholkulari ondoren ordenatzen buruzko webgunea.\nBlack Latte Murtzian Black Latte San Sebastian\nDieta zopa pisua galtzea\nNola pisua galtzen gabe starvation eta ikasiko jan ezta?\nOrdena Reusen Black Latte


Badok | “Disko honetan aurrekoaren kontrakoa egin nahi genuen”\n“Disko honetan aurrekoaren kontrakoa egin nahi genuen”\nElkarrizketa: Ander Pikowsky (Aizkorak Zorroztu)\nAizkorak Zorroztu duela urte batzuk ezagutu nuen, Irola Irratian. Hiru lagun, hitzaren zentzu osoan. Lotsatiak, hitzaren zentzu politenean. Musikazale amorratuak. Denbora pasata, eta lehen diskoa prestatzen zeudelarik, lokalera gonbidatu ninduten entzutera. Harritu ninduen musikak, bai, baita gauza gehiagok ere. Lokal bikaina zuen hirukoteak: Rickenbaker baxua, Moog sintetizadorea, grabatzeko behar zen guztia, gitarrak leku guztietan… Noski, gero kontatu zidaten bizitza oso bat daramatela honetan, baina proiektu askok lokaleko atea ere ez dutela zeharkatu. Zoritxarrez, hori gertatzen da askotan gaur egun.\nFermin Muguruza eta Duten abesti batetik hartu zuen izena Aizkorak Zorroztu taldeak. (Peter Watson)\nAzken proiektu honekin bi disko kaleratu dituzte jada: Apur nazazu (2016, autoekoiztua) eta Arkitekto mental baten paranoia kronikoa (2017, autoekoiztua). Soinu gogorrak euskarazko hitzekin gustuko badituzu, taldearen amua irentsiko duzu, eta estilo gehiago entzutera eramango zaitu. Datorren larunbatean Zazkel taldearekin aurkeztuko dute lan berria Bilboko Nave9 aretoan (Itsas Museoko taberna). Ander Pikowsky baxu jotzaile eta abeslariarekin egon gara, ea sekreturen bat ateratzen diogun.\nBeti ikusi izan dut zuen taldean gauzak egiteko modu eta erritmo propio bat, besteei men egin gabe, zer esanik ez gaurko industriak jarritako epeei. Ihes egiteko era bat da zuentzat?\nEz du zertan… Aurreko proiektuekin eta Aizkoraken lehenengo diskoarekin ez dugu lan hori egin. Orain bai, aurkezpen kontzertu bat egingo dugu, sarrerarekin, hedabideetan gehiago mugitzen gabiltza… Dena apur bat pentsatuagoa da. Orain arte apur bat “irtetzen dena” zen. Bigarren diskoarekin gauzak argiago daude. Izan ere, hirugarren diskoa zelan egin nahi dugun buruan dugu iada. Ibilbide progresibo bat dela esango nizuke. Kontxo, talde bat hogei urterekin ez da birritan edukitzen eta gauzak gutxika ikasten goaz! Horretan arrazoi osoa duzu, gauzak apur bat gure erara egiten ditugu.\nDisko hau izenburutik beratik murru bat da, nahaspila bat, ‘Arkitekto mental baten paranoia kronikoa’… Prozesua ere horrelakoa izan al da?\nLehen diskoa grabatu genuenerako abesti hauek konposatuta zeuden. Gertatzen dena da geldiune bat egon zela zeinetan gure bizitza pertsonaletan gauza oso garrantzitsuak gertatu zitzaizkigun. Denoi gainera. Ni pertsonalki hurbilago sentitzen nintzen bigarren diskoko musikatik lehenengotik baino. Disko bat ateratzen duzunean, ondo mugitzeko sentitu egin behar duzu, sinetsi diskoan. Guk ez genuen askorik mugitu. Abesti gehiegi zeuden, esan dizudanez ez zen gure momentu pertsonalik onena… Disko hau 2017ko hasieratik lantzen ibili gara: moldaketak, diseinua… Eta kaleratzeko datak hurbildu diren heinean kolaborazioak eta bestelakoak gehitu ditugu. Ez zegoen plan zehatz edo argi bat.\nEta konposaketa moldatzen joan da prozesu horretara?\nBai, lehen diskoan zuzeneko soinua nahi genuen jaso estudioan. Baina uste dugu abestiak horrela mugatu egiten dituzula, eta ez dira hazten. Disko honetan berdina pasatuko zen sentsazioa geneukan, beraz, musikari gehiagoren lankidetzan pentsatu genuen. Moldaketak geroago etorri ziren. Zortzi abesti zeuden aukeratuta. Adibidez, “Piztia”-ri ‘Santana ukitua’ eman nahi genion perkusio jotzaile batekin, tronpetak sartzerakoan Otis Redding genuen buruan… eta horrela esan genien Havana 537-ko lagunei. Gero Fermin Muguruzaren ahotsa gehitu genuen… Baina batez ere Havana 537-k eragin gaitu, tres kubatarra sartzen hasi ginen… Hile baten bueltan abestiek funtzionatu ez ezik, beste bat ziruditela ohartu ginen.\nFerminena harrigarria izan zen. Bakoitza berera geunden, alde zaharreko Muga taberna mitikoan jaten. Eta ni, noski, denbora guztian harremanetan jartzeko modua bilatzen, izan ere, Aizkorak Zorroztu izena erabiltzeko baimena eskatu genion aspaldi. Azkenean, deskuido bat aprobetxatuz, berbetan aritu ginen eta nire hitz jarioak funtzionatu zuen, amets bat egi bihurtu ahal izan genuen. Oso hurbila izan zen, lokalera etorri zen grabatzera, gero Nave9n egon ginen berarekin bazkaltzen… Baita Kortaturen gitarra jo ere!\n“Disko honetan gauzak argiago daude, eta hirugarren diskoa zelan egin nahi dugun buruan dugu iada”\nHorregatik jarraitu duzue lokalean grabatzen, askatasunagatik?\nNoski, estudioak garestiak dira eta gainera denbora mugatua daukazu. Mikelek (gitarra) grabatzen dakienez, munduko denbora guztia daukagu. Hala ere, epeak ezarri ditugu. Batez ere, Ferminen kolaborazioagatik itxaron dugu. Urrian nahasketa amaitu genuen. Lokalean goizeko bostetan amaitu eta gero zortziretan Garate estudioan geunden, Kaki Arkarazok masterizatu zezan. Baina tronpeta aste bat lehenago baino ez zen grabatu. Beraz, ikusten duzunez, azken momentura arte.\nEz zenuten abestiok okertzeko beldurrik?\nEgia esan, ildo hori zuten hasieratik. Argi genituen perkusio konkretu batzuk, haizeak… Ez da izan estilo bat edo bestelako musikariekin topo egin eta kidetasunagatik kolaboratzea. Bilatua izan da. Havana 537 Euskadi-Kuba elkartearen bidez ezagutu genuen, mota horretako perkusio bat nahi genuelako. Zazkel asko gustatzen zaigun taldea da, jarraitzaile sutsuak gara. Bagenekien Irati eta Etxahunen koruak paregabeak izango zirela. Eta Hammond organoa “Piztia” abestirako oinarrizko pieza bat zela argi geneukan. Kolaborazio nahiko bilatuak izan dira.\nZelan ikusten duzue musika mundua?\nNire ustez, lan asko egin behar da mundu horretan toki bat egiteko. Ez dakit zelan izango den diskoetxe batekin lan egitea, baina guk proiektua autogestionatzen dugu eta gogo handia eduki behar da. Autokritika gutxi dagoela uste dut ere. Adibidez, argi dago kontzertu bat antolatzen baduzu eta ez badiozu promozio nahikoa ematen ez dela jenderik agertuko, beraz ez kexatu. Gu askotan kexatu gara proposamen edo aukera faltaz, baina esperientziaz ikusi dugu agian gure eskuetan zegoen guztia ere ez genuela egin, edo hobeto landu ahal genuela. Askotan gauzak magiaz gertatzea espero dugu, baina lan asko egin behar da, zurean sinetsi eta saiatu.\nLehen musikaren alde sozialaz hitz egitean horregatik esaten nuen: ez daukazue lotsarik gustatzen zaizuen jendearekin kontaktuan jarri eta kolaboratzeko. Aurreko diskoan ere Educados eta Yellow Big Machinerekin…\nKolaboratzekoa musika partekatzeagatik da, diskoa beste musikariena ere izateko eta taldeari zeozer berria emateko, musikari dagokionez zein beste arlotan, baita pertsonalean ere. Ferminena, esaterako, amets hutsa da. Ia konposatuta dugun hirugarren diskorako ere ideia aparta bat daukagu, baina oraindik ezin dezaket ezer esan.\n“Autokritika gutxi dagoela uste dut. Gauzak magiaz gertatzea espero dugu, baina lan asko egin behar da, zurean sinetsi eta saiatu”\nShakira ziur! Eta diskoaren detaileei buruz zer? Masterra, diseinua… lan oso zaindua da.\nLehenengoren kontrakoa nahi genuen. Aurrekoa luzeegia da? Ba hemen abesti kopuru erdia. Diseinuan ere buelta bat eman nahi genion Smoke Signalseko Markelen eskutik, eta egia esan, oso pozik gaude. Oso gustura aritu gara berarekin lanean eta emaitza asko gustatzen zaigu. Hitzen erreferentzia pila sartu ditu “Txarriboda”-ko txerriarekin, Uma Thurmanen bere Tarantino ukituarekin… brutala da. Letretan ere aldaketa bat dago: ironia gehiago, umore gehiago, abestiak kantatzen ondo pasatzeko gogo gehiago… Aurrekoarenak kabroiagoak ziren. Baina beno, honetan ere kritika asko dago: mistika moderno eta txarto ulertuari “Supermistika”-n, “Txarriboda” gure tradizio basatienetako bati buruzkoa da, “Doktrinamendu merkea” izenburuak berak dio…\nEta alde musikalean? Abiadura apur bat jaitsi duzue, ezta?\nBai, nik pertsonalki horretatik ihes egin dut. Lehen diskoa apur bat “ea zer gertatzen den” moduan hartzen dut, honetan gauzak argiago daude. Hirugarrenean zer gertatuko den inork ez dakien arren, mugarik ez baitugu jartzen, hemen apur bat oinarria finkatu egiten da. Baina bai, estandarretik irteten saiatu gara eta konpasekin jolastu egin dugu bost bider lau bat edo sei bider zortzi bat sartzen. Honek, gu musikari handiak ez izanda ere, egiturak aldatzera bultzatu gaitu, riffetan eragina du, abestiak erritmikoagoak bilakatzen ditu…\nZer kontatu dezakezu aurkezpen kontzertuaz?\nBa oso dibertigarria izateko hainbat faktore daude: Zazkel egongo dira, Itsas Museoko tabernan da, Smoke Signalsen kontzertu afixen erakusketa egongo da… Eta gainera Bertso Hopa egingo dugu. Oso sekretua den arren, Enaitz Landaburu sukaldariaren eskutik Eustaquio Venegasek 1927an famatu egin zuen tradizio bat errekuperatuko dugula esan dezaket. Diskoa ere han egongo da eskuragarri eta perkusio jotzaile kubatar bat egongo da gurekin, Zazken eta beste hainbat lagunen kolaborazioez gain.\nEta etorkizunerako zer plan duzue diskoarekin?\nAsmoa da ekitaldi hau Zazkelekin eta Pintxo Hoparekin leku gehiagotara eramatea. Ea aretoren batean sar dezakegun, eta data asko ez badira ere, kuadrila honekin aritzea gustatuko litzaiguke.\nBukatzeko, gomendatu disko puxka hau BADOKeko irakurleei.\nZer edo zer ezberdina entzun nahi badute, ez hain tipikoa eta euskaraz… gustatuko zaie. Estilo aniztasun handia dago eta osagai oso ezberdinak, beraz, gustu oso ezberdinak dituen jendeari gustatu ahal zaio… Arranopola, ze zaila den norbere diskoa “saltzea”!\n‘M-ak 25 urte’ fan ekimena\nETIKETAK:Aizkorak ZorroztuFermin MuguruzaKaki ArkarazoKortatuZazkel\nZtah + Empire of Disease + Withreed\nBilatu Aukeratu hilabetea 2021(e)ko abendua (20) 2021(e)ko azaroa (317) 2021(e)ko urria (241) 2021(e)ko iraila (172) 2021(e)ko abuztua (1) 2021(e)ko uztaila (37) 2021(e)ko ekaina (67) 2021(e)ko maiatza (72) 2021(e)ko apirila (62) 2021(e)ko martxoa (67) 2021(e)ko otsaila (54) 2021(e)ko urtarrila (50) 2020(e)ko abendua (63) 2020(e)ko azaroa (71) 2020(e)ko urria (75) 2020(e)ko iraila (50) 2020(e)ko abuztua (8) 2020(e)ko uztaila (47) 2020(e)ko ekaina (74) 2020(e)ko maiatza (59) 2020(e)ko apirila (74) 2020(e)ko martxoa (76) 2020(e)ko otsaila (66) 2020(e)ko urtarrila (49) 2019(e)ko abendua (55) 2019(e)ko azaroa (87) 2019(e)ko urria (65) 2019(e)ko iraila (63) 2019(e)ko abuztua (5) 2019(e)ko uztaila (39) 2019(e)ko ekaina (55) 2019(e)ko maiatza (48) 2019(e)ko apirila (50) 2019(e)ko martxoa (64) 2019(e)ko otsaila (40) 2019(e)ko urtarrila (66) 2018(e)ko abendua (57) 2018(e)ko azaroa (93) 2018(e)ko urria (67) 2018(e)ko iraila (41) 2018(e)ko abuztua (10) 2018(e)ko uztaila (35) 2018(e)ko ekaina (45) 2018(e)ko maiatza (52) 2018(e)ko apirila (52) 2018(e)ko martxoa (57) 2018(e)ko otsaila (60) 2018(e)ko urtarrila (47) 2017(e)ko abendua (59) 2017(e)ko azaroa (81) 2017(e)ko urria (57) 2017(e)ko iraila (35) 2017(e)ko abuztua (17) 2017(e)ko uztaila (31) 2017(e)ko ekaina (45) 2017(e)ko maiatza (64) 2017(e)ko apirila (41) 2017(e)ko martxoa (50) 2017(e)ko otsaila (32) 2017(e)ko urtarrila (46) 2016(e)ko abendua (41) 2016(e)ko azaroa (84) 2016(e)ko urria (49) 2016(e)ko iraila (28) 2016(e)ko abuztua (3) 2016(e)ko uztaila (21) 2016(e)ko ekaina (34) 2016(e)ko maiatza (48) 2016(e)ko apirila (49) 2016(e)ko martxoa (44) 2016(e)ko otsaila (43) 2016(e)ko urtarrila (49) 2015(e)ko abendua (55) 2015(e)ko azaroa (71) 2015(e)ko urria (61) 2015(e)ko iraila (45) 2015(e)ko abuztua (5) 2015(e)ko uztaila (16) 2015(e)ko ekaina (28) 2015(e)ko maiatza (34) 2015(e)ko apirila (29) 2015(e)ko martxoa (52) 2015(e)ko otsaila (49) 2015(e)ko urtarrila (35) 2014(e)ko abendua (57) 2014(e)ko azaroa (57) 2014(e)ko urria (44) 2014(e)ko iraila (41) 2014(e)ko abuztua (7) 2014(e)ko uztaila (26) 2014(e)ko ekaina (57) 2014(e)ko maiatza (36) 2014(e)ko apirila (3)


Datorrenari begira gara. Ezusteko emaitza. Benetan inprobisatzeko batzen diren musikarien jolasa. Jazz peto-petoaren garaia da. BJC-ren “Hileroko” zikloa luxuzko artistekin dator. Hilaren 28an bertako All Stars taldea izango ...\nView Jazza peto-petoa: BJC zikloa BBK Salan →


Kartzela husteko garaia da – LabCaf\nHome/albisteak/Kartzela husteko garaia da\nItxaso Zaldua Beasaingo CAFeko langilea eta LABeko afiliatua Soto del Realeko espetxean sartu dute.\nItxasok 12 urte eman zituen Frantziako kartzeletan, eta Espainiako agintarien esku utzi ondoren, kargurik gabe aske geratu zen 2017an.\nHiru urte geroago, eta borroka armatuaren amaieratik hamar urte igaro ondoren, audientzia nazionalak, iraganeko eszenatokiak erreproduzitzeko ahaleginean, gure lankidea berriro espetxeratu du.\nHilabete batzuk falta direneaen ETAren ekintza zehatz bat preskribatzeko, 19 urtez emaitzarik eman ez duten polizia-frogak orain era susmagarrian nahikoa dira preso politiko ohi bat berriro kolpatzeko.\nUrte hauetan, Itxasok etapa berri bat hasi du bere bizitzan, semearekin batera. Askatasuna berreskuratu eta giro politiko berri batean, CAFen enplegua lortu du, eta horrekin aukera pertsonal berriak zabaltzen dira.\nBaina sektore erreakzionarioenen aurrean bere burua zuritzeko Madrilgo bulegoren batean hartutako erabakiarekin, Espainiako estatuak erabat ezabatzen du ilusio hori guztia.\nAfiliatu gisa, emakume gisa, militante politiko gisa, pertsona gisa eta hurbiletik dagokigunez, lankide gisa, Itxaso gure artean behar dugu. Etorkizuneko konponbideetarantz aurrera egiteko unea da, eta ez iraganeko errezetak aplikatzekoa. Espetxeak husteko garaia da, eta ez betetzen jarraitzekoa.


ANTZERKI ZIKLOA: "Jólibud nos mata" - Ayuntamiento de Barañain/Barañaingo Udala HOME\nANTZERKI ZIKLOA: “Jólibud nos mata”\nORDUTEGIA: 20:00-21:00 H\nAntzerki zikloarean bigarren sesioareki jarraitzen dugu.\nANTZEZLANA: “Jolibud nos mata”\nKONPAINIA: “3/4 de hora” Orkoiengo Antzerki taldea\nEGUNA ETA ORDUA: maiatzak 17, ostirala, 20:00etan\nLEKUA: Udaletxeko Erabilera Anitzetako Aretoa\nPREZIOA: Dohan aforoa bete arte\nHiru lagun (Sor Conchi, joera artistikoak dituen nobizia. Encarni, ospetsu izateko irrikitan dagoena, eta Rosita, etxeko andre gaztea) zinemaren gunea de Jolibuden arrakasta izan nahi dute. Bertan, beste pertsonai batzuekin topatuko dira: Ama Nagusia, albistegiaren aurkezle bat, Stanislavsky metodoa erabiltzen duen porno antzezlea, X pelikulen zuzendaria… halaber hainbat psikiatra, mediku, terapeuta eta lurperatzailek haien bidea aurkitzen lagunduko diete.\nTestua, beste gauza batzuren artean, sozialki inposatu zaigun ipar-amerikako “show business” modeloari kritika egin nahi dio. Bertatik gure jarrera nahiz bizi modu asko bait datoz.